Αίτηση Πτώχευσης Κατέθεσε η TVX HELLAS - AntiGold Greece\nΑρχική Uncategorized Αίτηση Πτώχευσης Κατέθεσε η TVX HELLAS\nΑίτηση Πτώχευσης Κατέθεσε η TVX HELLAS\n5 Ιουνίου 2003 13:44\nΚαταληψη του μεταλλειου απο εργαζομενους\nΑπεργία πείνας έχουν ξεκινήσει περίπου 100 μεταλλωρύχοι μέσα στις υπόγειες στοές του μεταλλείου των Μαύρων Πετρών, στη Στρατονίκη Χαλκιδικής, διαμαρτυρόμενοι για την απόφαση της TVX HELLAS να κυρήξει πτώχευση. Η ελληνική θυγατρική της TVX GOLD, η οποία πρόσφατα εξαγοράστηκε από την Καναδική KINROSS GOLD CORPORATION, κατέθεσε χθες, 4 Ιουνίου, αίτηση πτώχευσης στο Πρωτοδικείο Αθηνών. Η απόφαση του δικαστηρίου αναμένεται σε μερικές εβδομάδες.\nΗ απόφαση της KINROSS να αναστείλει τις δραστηριότητές της στην Ελλάδα δεν αποτέλεσε έκπληξη για όσους γνωρίζουν την ιστορία των μεταλλείων και της TVX στη Χαλκιδική. Το 2001, το ανώτατο ακυρωτικό δικαστήριο της χώρας ακύρωσε το σχέδιο της ΤVX να αναπτύξει το πλούσιο μεταλλείο χρυσού της Ολυμπιάδας, δικαιώνοντας τον πολύχρονο αγώνα των κατοίκων της περιοχής. Δεύτερο ισχυρό πλήγμα για την εταιρεία ήρθε περίπου ένα χρόνο αργότερα, όταν το τελευταίο εν λειτουργία μεταλλείο της – το μεταλλείο μολύβδου, αργύρου και ψευδαργύρου των Μαύρων Πετρών – κρίθηκε παράνομο από το Συμβούλιο Επικρατείας διότι είχε επεκταθεί χωρίς νόμιμη άδεια κάτω από τον οικισμό της Στρατονίκης, προκαλώντας καθιζήσεις και σημαντικές ζημιές σε σπίτια.\nΗ πρώτη κίνηση της KINROSS μόλις έγινε ιδιοκτήτρια των μεταλλείων, τον Ιανουάριο του 2003 ήταν να αναστείλει τη λειτουργία τους, επικαλούμενη λόγους «ανωτέρας βίας». Η αναστολή εργασιών έγινε μετά από ευθεία εντολή του Υπουργείου Ανάπτυξης, σε εφαρμογή της απόφασης του Συμβουλίου Επικρατείας. Όμως, σύμφωνα με τον κ. Τόλη Παπαγεωργίου, ιδρυτή του Παρατηρητηρίου Μεταλλευτικών Δραστηριοτήτων και κατοίκου της περιοχής, «η επίκληση λόγων ανωτέρας βίας σημαίνει ότι η εταιρεία προτίθεται να ζητήσει αποζημίωση από το Ελληνικό Δημόσιο επειδή δεν κατάφερε να αναπτύξει τα χρυσωρυχεία», πράγμα για το οποίο το Δημόσιο είχε δεσμευτεί ρητά, όταν κύρωσε με νόμο τη Σύμβαση Πώλησης των μεταλλείων.\nΥπό την απειλή των αγωγών αποζημιώσεως και την πίεση των 500 εργαζομένων στα μεταλλεία, η κυβέρνηση σε λιγότερο από ένα μήνα εξέδωσε νέα άδεια για τις Μαύρες Πέτρες, «και αυτή αμφίβολης νομιμότητας», σύμφωνα με την Επιτροπή Αγώνα της Στρατονίκης. Ωστόσο το μεταλλείο δεν ξανάνοιξε διότι η KINROSS έκανε σαφές ότι δεν επιθυμούσε να επαναλειτουργήσει το μεταλλείο κάτω από το χωριό, σε ένα τόσο εχθρικό περιβάλλον και ότι, εφ’όσον δεν της επιτρεπόταν να εκμεταλλευτεί το χρυσό, θα αποχωρούσε.\nΕπί πέντε μήνες, η Κυβέρνηση αγωνιζόταν να διαμορφώσει ένα «Νέο Επενδυτικό Σχήμα» από ιδιώτες επενδυτές, που θα αναλάμβανε τη συνέχιση των μεταλλευτικών δραστηριοτήτων, όμως οι προσπάθειες μέχρι στιγμής δεν απέδωσαν.\n«Υπάρχουν τεράστια προβλήματα», λέει ο κ. Παπαγεωργίου. «Ποιά εταιρεία θα τολμήσει να δοκιμάσει να εκμεταλλευτεί το χρυσό, από τη στιγμή που το θέμα έχει ήδη κριθεί από το Συμβούλιο Επικρατείας και η κοινωνική αντίδραση έχει διώξει δύο εταιρείες μέχρι σήμερα? Και αν δεν μπορούν να πάρουν το χρυσό, ποιά ιδιωτική εταιρεία θα θελήσει να λειτουργήσει ένα επικίνδυνο μεταλλείο, κάτω από ένα χωριό, με τη λαϊκή οργή να μαίνεται εναντίον της?»\nΑν και η αίτηση πτώχευσης έχει ήδη κατατεθεί, η Κυβέρνηση ισχυρίζεται ότι «έχει διαμορφωθεί» και θα ανακοινωθεί σε λίγες μέρες το νέο εταιρικό σχήμα, βασικός μέτοχος του οποίου λέγεται ότι θα είναι η ημικρατική εταιρεία ΛΑΡΚΟ. Όμως τα κυβερνητικά στελέχη δεν κρύβουν ότι υπάρχουν σοβαρά προβλήματα καθώς κανείς δεν αναλαμβάνει να πληρώσει τα υπέρογκα χρέη της TVX HELLAS – προς το Δημόσιο, τις τράπεζες, τους εργαζόμενους, τα ασφαλιστικά ταμεία, τους προμηθευτές.\nΕν τω μεταξύ, οι κάτοικοι της Στρατονίκης προσέφυγαν ξανά στο Συμβούλιο Επικρατείας, ζητώντας την ακύρωσή της νέας άδειας που δόθηκε για τη λειτουργία του μεταλλείου κάτω από το χωριό. «Προσφύγαμε στη δικαιοσύνη για να προστατεύσουμε τα σπίτια μας και το περιβάλλον από τις παράνομες και επικίνδυνες δραστηριότητες της εταιρείας», είπε η Στέλλα Τομέ, μέλος της Επιτροπής Αγώνα των κατοίκων της Στρατονίκης. «Είναι λυπηρό που πεντακόσιοι συντοπίτες μας μένουν άνεργοι αλλά δεν ήταν δυνατόν να ανεχθούμε τα φουρνέλα κάτω από το χωριό μας». Η Στρατονίκη ζει με το φόβο των καθιζήσεων. Ηδη τον τελευταίο χρόνο έχουν σημειωθεί εφτά καθιζήσεις μέσα στο χωριό – η τελευταία από τις οποίες μόλις χθες. «Αν δε γίνει σωστό κλείσιμο των στοών, το χωριό θα συνεχίσει να κινδυνεύει», συνεχίζει η κ. Τομέ.\nΓια τους εργαζόμενους στα μεταλλεία, η πτώχευση σημαίνει ότι πιθανότατα θα χάσουν όχι μόνο τη δουλειά τους, αλλά και τις νόμιμες αποζημιώσεις τους. Όμως είναι κι άλλες «οικονομικές υποχρεώσεις» που κανείς δε θέλει να αναλάβει. Οι βαρύτατες επιπτώσεις στο περιβάλλον της περιοχής από την πολύχρονη μεταλλευτική εκμετάλλευση, τα βουνά από απόβλητα, οι τρύπες κάτω από τη Στρατονίκη, τα όξινα νερά του μεταλλείου. Η TVX ήταν υποχρεωμένη από το νόμο να λειτουργεί το εργοστάσιο επεξεργασίας των όξινων νερών για μια δεκαετία μετά το πέρας της εκμετάλλευσης. Τώρα, κανείς δεν ξέρει τι θα πράξει η KINROSS.\n«Η ιστορία επαναλαμβάνεται», κλείνει ο κ. Παπαγεωργίου. «Η μεταλλευτική εταιρεία κηρύσσει πτώχευση και φεύγει, όπως είχε κάνει και η προκάτοχός της, και μένουμε εμείς οι κάτοικοι της περιοχής να μετράμε τις πληγές μας. Η Κυβέρνηση είναι η μόνη υπεύθυνη για αυτή την κατάσταση και πρέπει επιτέλους να αναλάβει τις ευθύνες της, να φροντίσει για την αποκατάσταση αυτής της περιοχής και να την αφήσει να αναπτυχθεί χωρίς τη σκλαβιά των μεταλλείων».\nΠροηγούμενο άρθροΒρώμικα Παιχνίδια Γύρω από τα Μεταλλεία Κασσάνδρας\nΕπόμενο άρθροΣτην Ελλάδα ο Ηγέτης της Αντίστασης κατά του Χρυσωρυχείου της Περγάμου


Survivor – «Βράζει» η μαμά της Μαριαλένας για τον Σάκη: Αν είναι μαζί του είναι άξια της μοίρας της – Δεν τον θέλω νικητή\nYou are at:Home»Showbiz»Survivor – «Βράζει» η μαμά της Μαριαλένας για τον Σάκη: Αν είναι μαζί του είναι άξια της μοίρας της – Δεν τον θέλω νικητή\nBy Hallocy.com\t 05/07/2021 841 views\nΓια ακόμα μια φορά η Γεωργία Χαραλαμποπούλου – την ημέρα του μεγάλου τελικού τελικού του Survivor τον κατακεραυνώνει με νέες δηλώσεις… φωτιά – Καρφιά και μπηχτές και για την οικογένεια Κατσούλη\nΗ μητέρα της Μαριαλένας Ρουμελιώτη, η κυρία Γεωργία Χαραλαμποπούλου μετά την απόχωρησή της κόρης της από το Survivor μίλησε στην εκπομπή της Φαίης Σκορδά και για ακόμα φορά με τις δηλώσεις της κατακεραύνωσε τον έναν από τους δύο φιναλίστ, τον Σάκη Κατσούλη.\nΒαριές οι δημόσιες δηλώσεις που έκανε καθώς μέσα σε όλα είπε πως αν η κόρη της αποφασίσει να είναι μαζί του τότε είναι «άξια της μοίρας της» ενώ ξεκαθάρισε πως σε καμία περίπτωση δεν θέλει να τον δει νικητή. Στο αν είναι η Μαριαλένα ζευγάρι με τον Σάκη είπε πως δεν είναι.\nΑκολουθούν αναλυτικά οι δηλώσεις της κυρίας Γεωργίας Χαραλαμποπούλου που έκανε τόσο για τον ίδιο τον Σάκη όσο και για την οικογένειά του.\n«Δεν είναι μαζί με τον Σάκη η Μαριαλένα. Τη ρώτησα. Μου είπε πως είδε ένα γνωστό της και προσπαθούσαν να επιβιώσουν. Αυτό που βγήκε έξω παρεξηγήθηκε. Αλλά είπε πως δεν ξέρει τι θα γίνει στο μέλλον. Έτσι όπως το είπε όμως, νομίζω όχι.\nΟ Τριαντάφυλλος είπε τα δικά του ότι θα τους παντρέψει. Όταν του είπα ναι κουμπάρε, αυτό ήταν ειρωνικό. Δεν ξέρω τι θα γίνει με τον Σάκη. Νομίζω χώρια θα κοιμούνται από εδώ και στο εξής. Δεν νομίζω να βγει ερωτικό πάλι. Αν κάνει κάτι ξανά με τον Σάκη η Μαριαλένα θα είναι άξια της μοίρας της. Αυτό θα της πω. Δεν τον πιστεύω πια.\nΔεν μου είπε κάτι η Μαριαλένα. Δέχτηκα πολλές επιθέσεις για όσα είπα για τον Σάκη. Δεν γουστάρω να βγαίνω στα κανάλια. Άκουσα μερικά πράγματα προσωπικά της Μαριαλένας. Έβαζε η πλευρά του Σάκη Κατσούλη φίλους της για να μη βγούνε αυτοί.\nΕγώ βγαίνω και λέω την αλήθεια, λέω το δίκιο. Η αλήθεια μου είναι ότι… Δεν θέλω να πω, θα γίνω πολύ κακιά. Δεν ανακατεύτηκα ποτέ στη ζωή της Μαριαλένας, αλλά όταν βλέπω ότι την κοροϊδεύουν, γίνομαι σκυλί να τους φάω. Δεν βάζω άλλους για να καλυφθώ εγώ και να κρατήσω την αξιοπρέπειά μου.\nΑν ήταν σωστοί θα με κοίταζαν στα μάτια. Όπως όταν βγει ο Κατσούλης θα τον κοιτάξω στα μάτια. Αρκεί να τη σεβαστεί, όπως τον σεβάστηκε και αυτή. Είμαι πάρα πολύ θυμωμένη με την άλλη πλευρά, γιατί κρατάνε την αξιοπρέπειά τους και εγώ έχω ξεκατινιαστεί για να πω την αλήθεια μου.\nΈχω εκνευριστεί. Τα προσωπικά θέματα των παιδιών τα ήξεραν οι γονείς του και έβαζαν φίλους τους να μου επιτίθενται εμένα και αυτοί να μη βγαίνουν να μιλάνε. Ο Σάκης ήταν απόλυτος. Όταν χώρισαν την είχε μπλοκάρει από παντού. Μην μου πεις ότι την αγάπησε ξαφνικά. Έχω εκνευριστεί πάλι.\nΣτο παιχνίδι τη στήριξε. Φυσιολογικό να έχει ανταπόκριση από τη Μαριαλένα. Δεν ήξερε τι γινόταν έξω. Χθες δεν μιλήσαμε καθόλου με την οικογένεια του Σάκη. Ούτε με τον Σάκη. Και στο παιχνίδι όταν μπήκε, δεν μου είπε τίποτα. Όταν μπήκε ο Σάκης στο παιχνίδι αντί να πάρει εμένα, πήρε τον Γιώργο Λιβάνη και του είπε αν θέλει να πει τίποτα στη Μαριαλένα και θα του κάνει δώρο ένα σπα. Αυτά δεν είναι αντρίκια πράγματα.\nΔεν έχει επικοινωνήσει ακόμη η Μαριαλένα με την πλευρά του Σάκη. Της είπα μερικά πράγματα εγώ. Λίγα πράγματα της είπα. Θέλω να τα δει μόνη της. Δεν είναι ζευγάρι. Οι συνθήκες εκεί είναι τέτοιες που πιάστηκαν ο ένας στον άλλον. Ο Σάκης νιώθω ότι με κοροϊδεύει. Πήρε τον Λιβάνη αντί να πάρει εμένα; Γιατί να τον εμπιστευτώ εγώ αυτόν τον άνθρωπο; Νιώθω πως έχει χίλια πρόσωπα. Εγώ ό,τι ψήφισα, ψήφισα. Δεν θα ήθελα να κερδίσει ο Σάκης. Οποιοσδήποτε άλλος» είπε, μεταξύ άλλων, η Γεωργία Χαραλαμποπούλου.\nPrevious ArticleSurvivor: Το Twitter “έψαχνε” τον Τζέιμς Καφετζή- “Ο μόνος ημιτελικός χωρίς τον νικητή”\nNext Article Survivor: Η Μαριαλένα Ρουμελιώτη έκλαψε στον αέρα για τον Γιώργο Λιβάνη


Χαμός στο Πρωινό με τη φωτογραφία της Αγγελικής Δαλιάνη να θηλάζει το μωράκι της! Έξαλλη η Φαίη Σκορδά με συνεργάτη της on air! BINTEO – Stylista.com.cy\nΧαμός στο Πρωινό με τη φωτογραφία της Αγγελικής Δαλιάνη να θηλάζει το μωράκι της! Έξαλλη η Φαίη Σκορδά με συνεργάτη της on air! BINTEO\nΗ φωτογραφία της Αγγελικής Δαλιάνη να θηλάζει το νεογέννητο αγοράκι της, σχολιάστηκε έντονα στο Πρωινό.\nΗ αντίθεση του Άρη Καβατζίκη στο θέαμα προκάλεσε την «έκρηξη» της Φαίης Σκορδά on air, που δεν έκρυψε την έντονη ενόχλησή της για τη στάση του συνεργάτη της.\n«Με κάνεις έξαλλη! Όλα τα άλλα που ανεβάζουμε στο Insta είναι καλύτερα, δεν είναι προσωπικά! Προσωπική στιγμή δεν είναι όταν πας να φας, όταν πας ένα ταξίδι, όταν είσαι στο κρεβάτι σου; Παιδιά, τι λέτε; Θα με τρελάνετε σήμερα; Ποιος μπορεί να σκεφτεί ότι δεν είναι αποδεκτό αυτό; Αυτή η φωτογραφία δεν βγάζει το ωραιότερο συναίσθημα που υπάρχει στον κόσμο;\nΓιατί να το κρατήσεις για τον εαυτό σου; Πραγματικά Άρη με εκπλήσσεις! Αλήθεια στο λέω! Σε αγνοώ σήμερα! Εγώ θέλω να ευχαριστήσω την Αγγελική Δαλιάνη, μου θύμισε πολύ ωραίες στιγμές, σαν μαμά!», είπε, μην μπορώντας να κρύψει τον εκνευρισμό της.\nRelated ItemsΑγγελική ΔαλιάνηΆρη ΚαβατζίκηΠρωινόΦαίης Σκορδά\n← Previous Story Μας άφησε με το στόμα ανοιχτό και το δικό της κολλημένο στα χείλη της συναδέλφου της! ΒΙΝΤΕΟ\nNext Story → The Voice: Μεγάλος έρωτας με Μουζουράκη και παίκτρια! ΒΙΝΤΕΟ\nΡάλλη- Μαυρίδης: Δείτε τον απίθανο τρόπο που πήραν το πρωινό τους!


«Το 1776 και το 1821 συνδέονται» | Η ΚΑΘΗΜΕΡΙΝΗ\nΟ πρέσβης των Ηνωμένων Πολιτειών στην Ελλάδα Τζέφρεϊ Πάιατ μιλάει στην «Κ» με αφορμή μία ιδιαίτερη συναυλία\n«Το 1776, οι συντάκτες του συντάγματός μας ανέπτυξαν τις αντιλήψεις τους για τη δημοκρατία με βάση τα ιδανικά που γεννήθηκαν στην αρχαία Αθήνα. Το 1821, οι Ελληνες που λαχταρούσαν την ελευθερία αναζήτησαν μαθήματα από την Αμερικανική Επανάσταση», τονίζει ο Αμερικανός πρέσβης Τζέφρεϊ Πάιατ. (SHUTTERSTOCK)\n22.12.2021 • 16:34\nΤο επετειακό πρόγραμμα της Εθνικής Λυρικής Σκηνής για τα 200 χρόνια από την Ελληνική Επανάσταση του 1821 ολοκληρώνεται για το 2021 με μία ιδιαίτερη συναυλία για την Αμερικανική Επανάσταση μέσα από την κινηματογραφική μουσική, στις 22 Δεκεμβρίου, με την υποστήριξη της πρεσβείας των ΗΠΑ στην Αθήνα. Την Ορχήστρα της ΕΛΣ θα διευθύνει ο Αμερικανός αρχιμουσικός Τζον Τζέτερ.\nΗ Ορχήστρα της ΕΛΣ θα ερμηνεύσει αποσπάσματα από τις ακόλουθες συνθέσεις, οι οποίες έντυσαν ταινίες εμπνευσμένες από την Αμερικανική Επανάσταση, αποσπάσματα των οποίων θα προβάλλονται παράλληλα στη μεγάλη οθόνη της Αίθουσας Σταύρος Νιάρχος: «Williamsburg: The Story of a Patriot» (1957, μουσική Μπέρναρντ Χέρμαν), «Οι επαναστάτες του διαβόλου» (1959, μουσική Ρίτσαρντ Ρόντνι Μπένετ), «Πύρινος χείμαρρος» (1939, μουσική Aλφρεντ Νιούμαν), «Οι επαναστάτες» (1985, μουσική Τζον Κοριλιάνο), «Ο πατριώτης» (2000, μουσική Τζον Ουίλιαμς), «Γιοι της ελευθερίας» (2015, μουσική Χανς Τσίμερ), «Τζον Πολ Τζόουνς» (1959, μουσική Μαξ Στάινερ).\nΜε αυτή την αφορμή, ο πρέσβης των ΗΠΑ στην Αθήνα, Τζέφρεϊ Πάιατ, μας έκανε την τιμή να απαντήσει στις ερωτήσεις μας.\n– Θα μπορούσατε να συνοψίσετε τους τρόπους, εάν υπάρχουν, με τους οποίους συνδέονται η Αμερικανική Επανάσταση και ο Ελληνικός Πόλεμος για Ανεξαρτησία;\nΣτις 22 Δεκεμβρίου η Ορχήστρα της Εθνικής Λυρικής Σκηνής θα ερμηνεύσει συνθέσεις από ταινίες εμπνευσμένες από την Αμερικανική Επανάσταση.\n– Καθώς το 2021 πλησιάζει στο τέλος του, εμείς στην πρεσβεία των ΗΠΑ στην Αθήνα το προσεγγίσαμε ως μία χρονιά κατά την οποία οι Ηνωμένες Πολιτείες τίμησαν τα 200 χρόνια φιλίας με την Ελλάδα. Ξεπερνώντας τις σημαντικές προκλήσεις που παρουσιάζει η παγκόσμια πανδημία COVID-19, υποστηρίξαμε με υπερηφάνεια την Επιτροπή «Ελλάδα 2021» και τις προσπάθειες της ελληνικής κοινωνίας των πολιτών, εκπαιδευτικών και πολιτιστικών οργανισμών να γιορτάσουν την ιστορία της Ελλάδας, να τιμήσουν τον λαό της και να αναδείξουν τα επιτεύγματά της.\nΗ εκστρατεία «ΗΠΑ και Ελλάδα: Γιορτάζοντας τα 200 χρόνια φιλίας» συμπεριέλαβε μια σειρά προγραμμάτων που σχεδιάστηκαν για να μεταδώσουν τον σεβασμό μας για τα αρχαία ελληνικά ιδεώδη της δημοκρατίας και να τονίσουν τον ρόλο που έπαιξαν οι Αμερικανοί φιλέλληνες στον αγώνα της Ελλάδας για την ίδρυση του κράτους. Επίσης, τίμησε τους ισχυρούς δεσμούς μεταξύ των Ηνωμένων Πολιτειών και της Ελλάδας τα τελευταία 200 χρόνια και τη δέσμευσή μας στη σημερινή στρατηγική μας συνεργασία. Είμαστε εξαιρετικά περήφανοι για τη συνεργασία μας με την Εθνική Λυρική Σκηνή, η οποία θα παρουσιάσει τη συναυλία «Η Αμερικανική Επανάσταση μέσα από τη μουσική του κινηματογράφου» στις 22 Δεκεμβρίου στο Κέντρο Πολιτισμού Ιδρυμα Σταύρος Νιάρχος. Η Αμερικανική Επανάσταση και ο Ελληνικός Πόλεμος της Ανεξαρτησίας συνδέονται με πολλούς σημαντικούς τρόπους. Το 1776, οι συντάκτες του Συντάγματός μας ανέπτυξαν τις αντιλήψεις τους για τη δημοκρατία με βάση τα ιδανικά που γεννήθηκαν στην αρχαία Αθήνα. Το 1821, οι Ελληνες που λαχταρούσαν την ελευθερία αναζήτησαν μαθήματα από την Αμερικανική Επανάσταση. Οι πολίτες των νεαρών Ηνωμένων Πολιτειών άντλησαν τον θαυμασμό τους για την αθηναϊκή δημοκρατία για να κινητοποιήσουν άλλους Αμερικανούς να υποστηρίξουν την Ελληνική Επανάσταση. Αμερικανοί φιλέλληνες όπως ο Samuel Gridley Howe και ο Jonathan P. Miller ταξίδεψαν στην Ελλάδα για να πολεμήσουν δίπλα σε γενναίους Eλληνες και Ελληνίδες με σκοπό την ανεξαρτησία. Εν τω μεταξύ, πίσω στις Ηνωμένες Πολιτείες, Αμερικανοί από όλα τα κοινωνικά στρώματα, μεταξύ των οποίων ο Edward Everett και ο Daniel Webster, υποστήριζαν έντονα τον ελληνικό σκοπό στους πολιτικούς κύκλους. Γυναίκες και άνδρες σχημάτισαν φιλελληνικές επιτροπές στις Ηνωμένες Πολιτείες για τη συγκέντρωση κεφαλαίων και την παροχή ανθρωπιστικής βοήθειας σε Ελληνες που αγωνίζονταν για κάτι στο οποίο πίστευαν με τόσο πάθος: τη δημοκρατία.\n– Τι σημαίνει η Αμερικανική Επανάσταση σήμερα, σε μια εποχή της λεγόμενης «υποχώρησης» της διεθνούς αμερικανικής ισχύος και επίσης σε μια εποχή κατά την οποία, εντός της Αμερικής, οι ιδρυτές έχουν επικριθεί ή και καταδικαστεί από την «κουλτούρα ακύρωσης», ως ιδιοκτήτες σκλάβων και ούτω καθεξής; Μήπως το πνεύμα του 1776 χρειάζεται κάποια επανεφεύρεση;\n– Οι Ηνωμένες Πολιτείες ιδρύθηκαν πάνω σε ένα βασικό σύνολο πεποιθήσεων για την ανθρώπινη αξιοπρέπεια, την ελευθερία και την ισότητα. Οταν μιλάμε για την Αμερικανική Επανάσταση σήμερα, 245 χρόνια μετά, αναλογιζόμαστε αυτές τις βασικές αξίες. Ηταν ζωτικής σημασίας για τη δημιουργία μας ως ανεξάρτητου έθνους και συνεχίζουν να μας ενώνουν ως αυτοδιοικούμενο λαό σήμερα. Είναι η δέσμευση σε αυτές τις αξίες που κινητοποιεί τη δέσμευση των Ηνωμένων Πολιτειών σε ολόκληρο τον κόσμο, καθώς και η προσέγγισή μας για την επίλυση ορισμένων εσωτερικών μας αγώνων. Οπως έχει δείξει η Ιστορία, οι δημοκρατίες, συμπεριλαμβανομένης αυτής των Ηνωμένων Πολιτειών, δεν είναι τέλειες, αλλά είναι ένα συνεχές έργο σε εξέλιξη, γι’ αυτό οι ιδρυτές μας αναφέρθηκαν στη δουλειά που απαιτείται για τη δημιουργία μιας ολοένα και πιο τέλειας ένωσης. Δεν συμφωνώ ότι έχει υπάρξει υποχώρηση της αμερικανικής ηγεσίας. Ασφαλώς, η δέσμευσή μας σε τόσο πολλούς τομείς εδώ στην Ελλάδα και στην Ανατολική Μεσόγειο καθιστά σαφή τη διαρκή δέσμευσή μας, και όπως εκφράστηκε στα υψηλότερα επίπεδα της ηγεσίας μας, με τη δέσμευση του προέδρου Μπάιντεν να φτάσει αυτή τη σχέση σε ακόμη μεγαλύτερα ύψη.\nΑξίζει να σημειωθεί ότι την περασμένη εβδομάδα ο πρόεδρος Μπάιντεν φιλοξένησε περισσότερους από 100 παγκόσμιους ηγέτες, συμπεριλαμβανομένου του πρωθυπουργού Μητσοτάκη, σε μια ψηφιακή Σύνοδο Κορυφής για τη Δημοκρατία. Μαζί τους συμμετείχαν εκατοντάδες ακόμη μέλη της κοινωνίας των πολιτών, συμπεριλαμβανομένων δημοσιογράφων, ακτιβιστών, νομοθετικών οργάνων, του ιδιωτικού τομέα και φιλανθρωπικών οργανώσεων για να εστιάσουν την προσοχή του κόσμου σε αυτό που ο πρόεδρος αποκάλεσε «την πρόκληση της εποχής μας» – να αντιστρέψουμε τη συνεχιζόμενη παγκόσμια δημοκρατική ύφεση. Η Σύνοδος Κορυφής καθοδηγήθηκε από μια αμερικανική δέσμευση στις βασικές μας αξίες που συνεχίζουν να μας καθορίζουν και από την επιθυμία να αξιοποιήσουμε αυτές τις κοινές αξίες για να ενισχύσουμε τις σχέσεις μας με τις δημοκρατίες σε όλο τον κόσμο. Η ενθουσιώδης παγκόσμια ανταπόκριση στη Σύνοδο Κορυφής καταδεικνύει ότι το πνεύμα του 1776 –και το πνεύμα του 1821– είναι ζωντανά στις ΗΠΑ, στην Ελλάδα και σε πολλές άλλες δημοκρατίες σε όλο τον κόσμο. Προσεγγίσαμε αυτή τη Σύνοδο με ταπεινοφροσύνη και αυτοπεποίθηση: ταπεινοφροσύνη στο ότι θέλαμε να ακούσουμε και να μάθουμε και να μην αποφύγουμε τις αδυναμίες μας, εμπιστοσύνη στη διαρκή προσπάθειά μας για μια πιο τέλεια ένωση και βεβαιότητα ότι με συνεργασία, οι δημοκρατίες μπορούν να επιφέρουν αποτελέσματα για τους πολίτες του κόσμου. Αναγνωρίζουμε ότι το έθνος μας πρέπει να αντιμετωπίσει ανοιχτά τον συστημικό ρατσισμό, τόσο στο παρελθόν όσο και στο παρόν. Οπως είπε ο υπουργός Εξωτερικών Μπλίνκεν, «θυμόμαστε ότι για να είμαστε μια αξιόπιστη δύναμη για τα ανθρώπινα δικαιώματα σε όλο τον κόσμο, πρέπει να αντιμετωπίσουμε την πραγματικότητα του ρατσισμού στο εσωτερικό μας. Αντιμετωπίζοντας τις ελλείψεις μας ανοιχτά και ειλικρινά, τηρούμε τις αξίες που υπερασπιζόμαστε παγκοσμίως».\nΘα ακουστούν, μεταξύ άλλων, κομμάτια από τα soundtracks των ταινιών: «Γιοι της ελευθερίας» (2015, μουσική Χανς Ζίμερ), «Ο πατριώτης» (2000, μουσική Τζον Ουίλιαμς), «Οι επαναστάτες» (1985, μουσική Τζον Κοριλιάνο).\n«Φιλανθρωπία, άλλη μία κοινή αξία μεταξύ των δύο λαών μας»\n– Πέρα από τα soundtrack, ποια είναι η «στάνταρ» μουσική του 1776 που επιβιώνει μέχρι σήμερα στην αμερικανική συλλογική μνήμη;\n– Ισως η πιο γνωστή, πρόσφατη ταινία που κυκλοφόρησε για την Αμερικανική Επανάσταση ήταν η κινηματογραφική παραγωγή του 2020 του βραβευμένου με Tony μιούζικαλ «Χάμιλτον». Πέρυσι είχα την ευκαιρία να το προβάλω με μια ομάδα νέων Ελλήνων και να συμμετάσχω μετά σε μια συζήτηση. Το μιούζικαλ υιοθέτησε μια διαφορετική προσέγγιση ως προς την Αμερικανική Επανάσταση, παρουσιάζοντάς την με ένα ποικίλο καστ που επαναλάμβανε την ιστορία του Αμερικανού ιδρυτή πατέρα Aλεξάντερ Χάμιλτον με μια μουσική που συνδύαζε hip-hop, jazz, R&B και Broadway – για να εκφράσει, μεταξύ άλλων, τη δύναμη και τις μεγάλες δυνατότητες των δημοκρατικών ιδεωδών που ενέπνευσαν την επανάστασή μας.\n«Το μιούζικαλ “Χάμιλτον” εμπνέει σε όλους μια βα-θύτερη εκτίμηση για τις αξίες και τα ιδανικά πάνω στα οποία βασίζο-νται οι δημοκρατίες μας».\nΑυτό το οποίο παίρνω από αυτή την εμπειρία είναι πόσα θα μπορούσαν να απολαύσουν και να μάθουν όλοι, Ελληνες και Αμερικανοί, από αυτή την καινοτόμο απεικόνιση της Ιστορίας και της δημοκρατίας. Το soundtrack από το «Χάμιλτον» είναι εξαιρετικά δημοφιλές στις Ηνωμένες Πολιτείες και χρησιμοποιείται ακόμη και από δασκάλους σε τάξεις σε όλη τη χώρα για να δώσει μια νέα ματιά σε μερικές από τις πιο γνωστές –και σημαντικές– ιστορίες της Ιστορίας μας. Αναδεικνύει τη δύναμη της μουσικής και του θεάτρου που ψυχαγωγεί, εκπαιδεύει και αναζωπυρώνει τα πατριωτικά αισθήματα, ενώ εμπνέει σε όλους μια βαθύτερη εκτίμηση για τις αξίες και τα ιδανικά πάνω στα οποία βασίζονται οι δημοκρατίες μας.\nΥπάρχει ένα αμερικανικό τραγούδι που προέκυψε από την εποχή της Ελληνικής Επανάστασης, που επίσης αξίζει να αναφερθεί λόγω της μοναδικής σύνδεσής του με την Ελλάδα. Δεν είναι γνωστό ότι ένα από τα πιο διάσημα πατριωτικά τραγούδια στην αμερικανική Ιστορία, το «Battle Hymn of the Republic», γράφτηκε από την Julia Ward Howe, σύζυγο του Αμερικανού φιλέλληνα Samuel Gridley Howe. Εκτός από τη μεγάλη υποστήριξη που συγκέντρωσαν ο δρ Howe και η Julia Ward Howe για την Ελλάδα –τόσο σε συναίσθημα όσο και σε πραγματικά κεφάλαια– ήταν και οι δύο απίστευτα ενεργοί πολίτες, καθοδηγώντας το κίνημα κατάργησης της δουλείας πριν από τον εμφύλιο των ΗΠΑ, ιδρύοντας ένα σχολείο για τυφλούς και προωθώντας το δικαίωμα ψήφου των γυναικών. Είναι μια υπενθύμιση ότι το ιδανικό της φιλανθρωπίας –μια ελληνική λέξη– είναι άλλη μία κοινή αξία μεταξύ των δύο λαών μας.


ΑΓΙΟΣ ΣΕΡΑΦΕΙΜ ΤΟΥ ΣΑΡΩΦ - ΑΓΙΟΣ ΙΩΑΝΝΗΣ ΤΗΣ ΚΡΟΣΤΑΝΔΗΣ - Πατήρ Θανάσιος Μάργαρης\nΚείμενα / ΑΓΙΟΣ ΣΕΡΑΦΕΙΜ ΤΟΥ ΣΑΡΩΦ - ΑΓΙΟΣ ΙΩΑΝΝΗΣ ΤΗΣ ΚΡΟΣΤΑΝΔΗΣ\n[gr]ΟΙ ΠΡΟΦΗΤΕΙΕΣ ΠΡΟΕΙΔΟΠΟΙΟΥΝ…\nΜε κοιτούσε τρυφερά και κρατιόμουν με δυσκολία να μην πέσω εξαιτίας του μεγάλου φόβου μου. Τα χέρια και τα πόδια μου έτρεμαν, ήθελα να μιλήσω, άλλα η γλώσσα μου δεν με υπάκουε.\nΟ γέροντας έκανε το σημείο του σταυρού σε μένα και σύντομα γέμισα με\nγαλήνη και χαρά. Έπειτα, έκανα το σταυρό μου κι ο ίδιος.\nΞαφνικά έπεσε σαν νεκρός άνθρωπος. Το στέμμα του έπεσε. Τα άγρια θηρία, οι σκύλοι και οι σκορπιοί τσαλαπάτησαν τον βασιλιά. Ήμουν φοβισμένος και έκλαιγα πικρά. Ο γέροντας με πήρε από το δεξί ώμο. Είδα μια φιγούρα σαβανωμένη στα άσπρα- ήταν ο Νικόλαος ο Β”. Στο κεφάλι του ήταν ένα στεφάνι από πράσινα φύλλα, και το πρόσωπό του ήταν άσπρο και κάπως ματωμένο.\nΦορούσε ένα χρυσό σταυρό γύρω από το λαιμό του και ψιθύριζε ήσυχα μια προσευχή. Και μετά μου είπε με δάκρυα: «Προσευχήσου για μένα, Πάτερ Ιωάννη. Πες σε όλους τους Ορθοδόξους Χριστιανούς ότι εγώ ο Τσάρος – μάρτυρας, πέθανα ανδρείως για την πίστη μου στο Χριστό και την Ορθόδοξη Εκκλησία. Πες στους Άγιους Πατέρες ότι πρέπει να κάνουμε μια Παννυχίδα για μένα τον αμαρτωλό, άλλα δεν θα υπάρξει τάφος για μένα!»\nΞαφνικά, σταμάτησε και έδειξε προς την Ανατολή με το χέρι του. Είδα μια μεγάλη συγκέντρωση από ανθρώπους με χαρούμενα πρόσωπα που κουβαλούσαν σταυρούς και κεριά στα χέρια. Στο μέσο τους υπήρχε μια Αγία Τράπεζα τόσο λευκή όσο το χιόνι.\nΣτην Αγία Τράπεζα υπήρχε ο σταυρός και το Άγιο Ευαγγέλιο και πάνω από την Αγία Τράπεζα ήταν ο αέρας με ένα χρυσό αυτοκρατορικό στέμμα πάνω στο οποίο ήταν γραμμένο με χρυσά γράμματα «Για το άμεσο μέλλον». Πατριάρχες, επίσκοποι, ιερείς, μοναχοί, μοναχές και λαϊκοί στέκονταν γύρω από την Αγία Τράπεζα. Όλοι έψαλαν: «Δόξα εν υψίστοις Θεώ και επί γης ειρήνη». Από μεγάλη χαρά έκανα το σταυρό μου και δόξασα το Θεό.\nΟ γέροντας κοίταξε πίσω και άρχισε να λέει: «Μη λυπάσαι, γιατί σύντομα, πολύ σύντομα θα έρθει το τέλος του κόσμου! Προσευχήσου στον Κύριο. Ο Θεός είναι εύσπλαχνος στους υπηρέτες του».\nΟ καιρός πλησίαζε στο τέλος του. Έδειξε στην Ανατολή , έπεσε στα γόνατα και άρχισε να προσεύχεται. Κι εγώ προσευχήθηκα μαζί του. Μετά ο γέροντας άρχισε να απομακρύνεται γρήγορα από τη γή εις τας ουρανίους μονάς.\nΚαθώς έκανε αυτό, θυμήθηκα ότι δε γνώριζα το όνομά του και έτσι ικέτεψα δυνατά: «Πάτερ πιο είναι το όνομά σου;»\nΈνα μεγάλο κουδούνι χτύπησε πάνω από το κεφάλι μου, άκουσα τον ήχο και σηκώθηκα από το κρεβάτι. « Κύριε, ευλόγησε και βοήθησέ με μέσω των προσευχών του Αγίου Γέροντα! Με φώτισες, τον αμαρτωλό δούλο σου, τον ιερέα της Κροστάνδης.»[/gr]


Έγινε ενημέρωση: 2 Αυγ 2019\nΓι’ αυτό το λόγο δημιουργήθηκαν οι ομάδες ψυχοεκπαίδευσης. Οι ομάδες απευθύνονται σε όσους έχουν δυσκολίες να σταθεροποιηθούν στο ιδανικό για τους ίδιους βάρος, καθώς και σε όλους εκείνους που ενώ προσπαθούν δεν έχουν επιτύχει το στόχο τους μέχρι σήμερα. Η συμμετοχή στις ομάδες θα σας βοηθήσει στον λειτουργικότερο τρόπο διαχείρισης και αντιμετώπισης των καταστάσεων που εμποδίζουν την επίτευξη των διατροφικών σας στόχων και σκοπεύει σε μια υγιή σχέση μεταξύ εαυτού – φαγητού και κατ’ επέκταση στην επίτευξη των στόχων σε μακρόχρονη ή και μόνιμη βάση.\nΟ κύκλος συναντήσεων περιλαμβάνει είκοσι συναντήσεις. Οι διαθέσιμες θέσεις ανά ομάδα είναι 7 το μέγιστο. Οι διάρκεια των συναντήσεων είναι δύο ώρες και το κόστος συμμετοχής είναι 60€ ανά συνάντηση. Όσοι συμμετέχοντες πληρώσουν προκαταβολικά ολόκληρο τον κύκλο των συναντήσεων, θα έχουν έκπτωση 15% επι του συνολικού ποσού. Οι συμμετέχοντες που θα προπληρώνουν το μήνα συναντήσεων θα λαμβάνουν 10% έκπτωση στο ποσό πληρωμής.\nΟι ομάδες διεξάγονται υπό την επίβλεψη του Εγγεγραμμένου Συμβουλευτικού Ψυχολόγου & Ψυχοθεραπευτή, Πεπέτσιου Γεώργιου και του Διαιτολόγου-Διατροφολόγου Ντάφλου Νικόλαου.\nΔιαδικτυακές ομάδες ψυχοεπιμόρφωσης & ψυχολογικής υποστήριξης


Κατηγορία T.Δ. Λαγοβουνίου\nΤο χωριό Λαγοβούνι βρίσκεται 12 χιλιόμετρα έξω από την πόλη των Καλαβρύτων στον επαρχιακό δρόμο Καλαβρύτων – Κλειτορίας.\nΚατά την Τουρκοκρατία βρισκόταν σε άλλη, κλειστή γύρω - γύρω από βουνά, θέση, μισή ώρα Νοτιοανατολικά από τη σημερινή. Ήταν 4 οικισμοί κυρίως ποιμένων με κεντρικό οικισμό τον Άγιο Νικόλαο. Στον άνω οικισμό που λεγόταν Βαρδία ή Βαρδιά, η Μονή της Αγίας Λαύρας είχε Μετόχι και οι Λαγοβουνιώτες κάτοικοι του ποίμεναν τα γιδοπρόβατα της Μονής.\nΜετά την απελευθέρωση, το 1829 άρχισαν οι κάτοικοι να κατεβαίνουν από την κλειστή για το φόβο των Τούρκων εκείνη περιοχή στη σημερινή θέση, όπου τα αμφιθεατρικά στην πλαγιά σπίτια έχουν εξαιρετική θέα.\nΣτα Γενικά Αρχεία του κράτους και της Μονής της Αγίας Λαύρας, το χωριό αναφέρεται ως Λαγοβούνι το 1703. Πόσο αρχαιότερο είναι δεν γνωρίζουμε. Πιθανότατα υπήρχε από την εποχή της Φραγκοκρατίας μετά το 1204. Για την ονομασία του υπάρχει η άποψη, μάλλον σωστή, ότι προήλθε από την λατινική λέξη Lagus, που σημαίνει λίμνη και την ελληνική Βουνό(Λαγγοβούνι – Λαγοβούνι). Το ότι οι Φράγκοι είχαν κάποια ξεχωριστή δραστηριότητα στην περιοχή προκύπτει από το ότι κοντά στο χωριό πάνω από μεγάλη πηγή είχε ανεγερθεί εκκλησιά των Φράγκων. Η τοποθεσία αυτή φέρει μέχρι σήμερα την ονομασία «Φραγκοκλησιά».\nΚοντά στη σημερινή θέση του χωριού, στο λόφο Σφακοβούνι ή Άγιος Χαράλαμπος, υπήρχε ο αρχαιότερος προϊστορικός οικισμός της περιοχής της τέως επαρχίας Καλαβρύτων μαζί με άλλους δύο, έναν στην περιοχή του χωριού Κάνδαλος και έναν στο Στρογγυλόβουνο έξω από την πόλη των Καλαβρύτων. Στους οικισμούς αυτούς η Αρχαιολογική Υπηρεσια έχει βρει κεραμικά και άλλα υλικά που βεβαιώνουν τους πολύ παλαιούς προϊστορικούς χρόνους της ύπαρξης τους. Μάλιστα σχετική ανακοίνωση έχει γίνει στο Επιστημονικό Συνέδριο που η Παγκαλαβρυτινή Ένωση με την Εταιρία Πελοπονvησιακών Σπουδών οργάνωσε στην πόλη των Καλαβρύτων.\nΈνα άλλο γεγονός πριν την Επανάσταση του 1821 έλαβε χώρα στη θέση «Σκάλα» Λαγοβουνίου, δυτικά του χωριού. Εκεί, ο Κερτεζίτης αγωνιστής Στριφτόμπολας με ομάδα του έστησε ενέδρα σε Τούρκικο απόσπασμα των Καλαβρύτων, που γύριζε στα χωριά της περιοχής για λεηλασία. Οι Τούρκοι καβαλάρηδες ετράπησαν σε άτακτη φυγή στον λασπώδη κάμπο, όπου τα άλογα τους κόλλησαν και αναγκάσθηκαν να φύγουν τρέχοντας προς Καλάβρυτα πεζοί με μερικούς τραυματίες.\nΤο χωριό πριν από τον Β’ Παγκόσμιο Πόλεμο έσφυζε από ζωή με πάνω από τριακόσιους κατοίκους, ασχολούμενους με την γεωργία και την κτηνοτροφία. Η καλλιέργεια των χωραφιών - του αποδοτικού κάμπου - και των άλλων στις πλαγίες περιοχών, απέδιδαν όσο ήταν δυνατό για τις ανάγκες των κατοίκων. Τώρα ελλείψει εργατικών χεριών μένουν κατά το πλείστον ακαλλιέργητα. Ο αναδασμός που πρόσφατα έγινε επίσης κατά το μεγαλύτερο μέρος δεν ωφέλησε, αφού τα χωράφια μένουν χέρσα.\nΟι Λαγοβουνιώτες ήσαν πολύ φιλοπρόοδοι και έστελναν σχεδόν όλοι τα παιδιά τους στο Γυμνάσιο. Υπήρξε εποχή που στο τετρατάξιο Γυμνάσιο Καλαβρύτων φοιτούσαν 33 παιδιά από το Λαγοβούνι και από την πόλη των Καλαβρύτων 32, όπως με έκπληξη διαπίστωναν οι τότε καθηγητές. Γι΄ αυτό από το Λαγοβούνι προήλθαν πολλοί Ιερείς, υπάλληλοι του Δημοσίου, αξιωματικοί, εκπαιδευτικοί και επιστήμονες.\nΤώρα η ερημιά κυριαρχεί. Το Δημοτικό Σχολείο από δεκαπενταετίας είναι κλειστό. Οι Λαγοβουνιώτες όμως της διασποράς υπερβαίνουν τους 300.\nΚαι παλιά και τώρα οι Λαγοβουνιώτες ήσαν και είναι φιλόθρησκοι. Αυτό βεβαιώνεται από το ότι εκτός από τον εξαιρετικής αρχιτεκτονικής κεντρικό Ναό του Αγίου Γεωργίου υπάρχουν και πέντε εξωκλήσια (Άγιος Νικόλαος, Προφήτης Ηλίας, Άγιος Νεκτάριος, Αγία Βαρβάρα και Άγιος Χαράλαμπος). Το τελευταίο εξωκλήσι είχε εγκαινιασθεί από τον αείμνηστο Μητροπολίτη Τιμόθεο. Ο Καθεδρικός Ναού του χωριού γεμίζει Χριστούγεννα, Πάσχα και Δεκαπενταύγουστο, από τους Λαγοβουνιώτες της διασποράς που επισκέπτονται το χωριό τους.\nΤο 1965 ιδρύθηκε Σύλλογος των Απανταχού Λαγοβουνιωτών στην Αθήνα σαν συνέχεια παλαιότερου Συλλόγου των εν΄ Αμερική Λαγοβουνιωτών. Ο Σύλλογος αυτός έχει πολλά ωφέλιμα έργα προσφέρει στο χωριό και συνεχίζει την αξιόλογη δράση του.\nΤελευταία τροποποίηση στιςΠαρασκευή, 12 Ιουλίου 2013 14:43\nΠερισσότερα σε αυτή την κατηγορία: « Λαγοβούνι Επικοινωνία »\nΜΕΝΟΥ ΕΠΙΛΟΓΩΝ - ΛΑΓΟΒΟΥΝΙ


Κερκυραϊκή Συμμαχία: Το Κερκυραϊκό ποδόσφαιρο αλλάζει σελίδα | ΕΝΗΜΕΡΩΣΗ Corfu Κέρκυρα News\nΚΕΡΚΥΡΑ. Η διακήρυξη της Κίνησης Κερκυραϊκού Ποδοσφαίρου, δεν έμεινε αναπάντητη από την αντιπολίτευση της ΕΠΣΚ, που φιλοδοξεί να είναι αυτή που θα κερδίσει τις εκλογές, με επικεφαλής τον κ. Ι. Βλαχόπουλο. Χωρίς σχόλια δημοσιεύουμε τη θέση της.\nΗ απερχόμενη διοίκηση Κουλόπουλου - Ποζίδη με ένα ρεσιτάλ υποκρισίας και ακραίου κυνισμού ανακάλυψε, ότι υπάρχει και διακήρυξη στο ποδόσφαιρο. Προφανώς δεν υπάρχει διακήρυξη για αυτούς διότι πάνω από 30 χρόνια τώρα τα ίδια λένε. Αλήθεια υπάρχει παράγοντας στην Κέρκυρα που δεν τα έχει ακούσει αυτά. Και εδώ ισχύει η λαϊκή ρήση «Κοίτα ποιος Μιλάει».\nΕνώ λένε ότι δεν κάνουν «παραχολογίες» την ίδια στιγμή ανακάλυψαν ότι του χρόνου δεν θα πληρώσουν παράβολα οι ομάδες. Γνωρίζουν ότι δεν θα είναι στη διοίκηση της ΕΠΣΚ και τα ζουν.\nΟι ομάδες τα πλήρωσαν πέρσι που δεν έγινε πρωτάθλημα. Οι ομάδες πληρώνουν κάθε Κυριακή το σκανδαλώδες πόσο των 200€ για κάθε ματς. Αυτό το γνωρίζουν; Σε κάθε περίπτωση δεν θα μπούμε σε καμία αντιπαράθεση με τούς απερχόμενους. Γνωρίζουν οι παράγοντες της Κέρκυρας ποιοι είναι.\nΒίος και πολιτεία χρόνια τώρα η διοίκηση τους. Εργαλειοποίησαν τα πάντα. Διέλυσαν την διαιτησία, την πειθαρχική επιτροπή, το ταμείο αλληλεγγύης, παρέδωσαν το γήπεδο. Τι να πρώτο θυμηθεί κανείς;\nΞέχασαν ότι σε κάθε διαμαρτυρία ομάδας που σφαζόταν στο γήπεδο, ζητούσαν να ανακαλέσουν… Μόνο πιστοποιητικό φρονημάτων δεν ζητούσαν. Τα ξέχασαν... Οι ομάδες όμως οι παράγοντες που πλήρωναν τα πρόστιμα δεν ξεχνούν...\nΤο ΚΕΡΚΥΡΑΪΚΟ ΠΟΔΟΣΦΑΙΡΟ που τόσο κόπτονται ΑΛΛΑΖΕΙ ΣΕΛΙΔΑ.\nΤο δικό μας ψηφοδέλτιο απαρτίζεται από ανθρώπους που θέλουν και είναι έτοιμοι να προσφέρουν. Αντίθετα δεν έχουμε ανθρώπους που κάθονται χρόνια στις καρέκλες, δεν έχουν προσφέρει απολύτως τίποτε, ενώ κάποιοι από τους νέους υποψηφίους τους, δίνουν την εντύπωση, ότι πάνε στα γήπεδα μόνο για να πάρουν την αποζημίωση του παρατηρητή. Αυτούς έχει στο ψηφοδέλτιο του ο απερχόμενος πρόεδρος.\nΨηφίζουμε λοιπόν ανθρώπους του ποδοσφαίρου.\nΨηφίζουμε για Πρόεδρο τον Βλαχόπουλο Γιάννη\nΓια Δ.Σ. υποψήφιοι της Κερκυραϊκής Συμμαχίας είναι οι : Βιτουλαδίτης Γιάννης, Βλαχόπουλος Φώτης, Καλογεράς Κώστας, Καλοδίκης Κίμων, Καρύδη Μαρία, Κούδας Μιχάλης, Κουρσάρης Νίκος, Μέριανος Σπύρος, Μουζακίτης Γιάννης, Χρυσικόπουλος Νίκος, Χυτήρης Χρήστος.\nΓια την εξελεγκτική επιτροπή οι: Γάτσος Κώστας, Λέσσης Κώστας, Παπουτσή Ρούλα\nΑς παίξουμε επιτέλους ποδόσφαιρο\nΕκλογές ΕΠΣ Κέρκυρας: Θέσεις της Κερκυραϊκής Συμμαχίας & προσπάθεια αναβολής\nΓιώργος Καρύδης: Η κυβέρνηση ετοιμάζει νέα υποβάθμιση της τοπικής αυτοδιοίκησης\nΗ παράταξη Καρύδη για τις εξελίξεις στην υπόθεση του Περιφερειακού Φο.Δ.Σ.Α.


celin: ΚΑΙΡΟΣ ΝΑ ΠΑΨΕΙΣ ΝΑ ΦΟΒΑΣΑΙ..\nEγραψα περσυ τον Ιουνη\nαυτο εδω το κειμενο.\nΤο επαναδημοσιευω γιατι μου φαινεται επικαιρο.\nΘα μπορουσα να γραψω κατι πιο πολιτικο, να εξηγησω γιατι θα ψηφισω αυτο που θα ψηφισω,\nνα εκφρασω την αποψη μου για τις δευτερες η τριτες επιλογες που εχει καποιος σε αυτες τις εκλογες,\n(καθ'ολα αξιοσεβαστες κι αυτες)\nθα μπορουσα να γραψω πολλα ομως δυο μερες πριν τις εκλογες, τα λογια περιττευουν,\nτα συμπερασματα εχουν εξαχθει,\nκι αν υπαρχει καποιος που ακομα και τωρα ψαχνεται να δει που θα ριξει την ψηφο του,\nεγω και να μπορουσα, δε θα θελα να τον επηρεασω: Ας παει να ριξει μια ΝΟΥΔΟΥΠΑΣΟΚΙΑ να τελειωνουμε.\nΕγω το μονο που θελω να πω δυο μερες πριν τις εκλογες, ειναι αυτο το "ΠΙΟ ΑΠΟΛΙΤΙΚ, ΠΕΘΑΙΝΕΙΣ" αρθρακι.\nΚαι ,καλο βολι.\n1996, καλοκαιρι στη Σαντορινη, διακοπες, πολλα ηταν αυτα που με αγχωναν,\nκαι μεσα σε ολα αυτα προστεθηκε και η χυλοπιττα απο μια Σουηδεζα. Αποτυχια στις Πανελληνιες, φτυσιμο απο Ελληνιδες, φτυσιμο μεχρι κι απο ξενες στις διακοπες!\nΤα προβληματα αυτα φαινονται αστεια τωρα, αλλα τοτε δεν επαυαν τοτε να φαινονται βουνο. Ενα βραδυ, πιανω μια συζητηση με εναν Αγγλο τυπο, Ληαμ η Ληο, δε θυμαμαι το ονομα του.\nΓαμω τα παιδια, ο κλασικος Αγγλος χαβαλες τουριστας\nπου οταν δεν ειναι μεθυσμενος, γουσταρεις με τα χιλια τη παρεα του.\nΚαθησα λοιπον να του εξιστορησω τον πονο μου και τα εμποδια που ορθωνονταν τοτε στον δρομο μου\nκαι μεταξυ αλλων, μου ειπε την εξης φραση:\nΜια αλλη φραση που ειχα διαβασει παλιοτερα και μου ειχε κανει εντυπωση:\nΙΝΤΕR FAECES ET URINAM NASCIMUR.\nΟσο κι αν τη χρωματιζουμε, με οση αγαπη κι αν τη βαψουμε, οσoυς στοχους κι αν κοροιδεψουμε τους εαυτους μας οτι αξιζει να προσπαθησουμε,\nη ζωη παραμενει απολυτα ομορφη κι απολυτα ασχημη.\nΟχι καιρος να παραδοθεις...\nΑλλα, καιρος να παψεις να φοβασαι.\nΤα δωσιλογικα πολιτικα καθαρματα και παχυδερμα απειλουν με τανκς αν δεν ψηφιστει το νομοσχεδιο της υποδουλωσης- καιρος να παψεις να φοβασαι.\nΘανατος, πονος, φτωχεια, προσωπικα αδιεξοδα, συλλογικα αδιεξοδα, η ζωη ειναι απο μονη της δυσκολη.\nΚαι τα πολιτικα καθαρματα που εξουσιαζουν, το μονο που επιδιωκουν ειναι να πολλαπλασιασουν και να εντεινουν τα παραπανω. 300 με 500 ευρω μισθος για το νεο εργαζομενο, καταθλιψη και γενοκτονια, γιατι ποιος θα κανει παιδια μεσα σε αυτον τον μαυρο ορυμαγδο;\nΑναρτήθηκε από celin στις 10:53 μ.μ.\nΒασίλης 5 Μαΐου 2012 - 10:36 π.μ.\nχωρίς να διαφωνώ σε κάτι επί της ουσίας, μια παρατήρηση εγκυκλοπαιδικού χαρακτήρα:\nτο "Inter faeces et urinam nascimur" εσφαλμένα αποδίδεται στον Αγ.Αυγουστίνο. Είναι μάλλον από κήρυγμα του Bernard of Clairvaux. Δές στην ενότητα "Misattributed", εδώ. Δεν κάνω τον έξυπνο, κι εγώ τώρα το βρήκα... :)\nο δείμος του πολίτη 7 Μαΐου 2012 - 7:30 μ.μ.\nΕπί της ουσίας συμφωνώ... Δε διαφωνώ.\ncelin 7 Μαΐου 2012 - 8:45 μ.μ.\nθενκς Βασιλη για τη πληροφορια! Εμενα μου αρεσουν οι παρατηρησεις, διορθωνομαι:)\ncelin 7 Μαΐου 2012 - 8:46 μ.μ.\nΔειμο, χαιρομαι. Τελικα χθες παψαμε πολλοι να φοβομαστε..


ELIZABETH TAYLOR’S SOFT CURLS - MY EXTENSION\nΤο vintage λουκ της Ελίζαμπεθ πρόκειται για ένα κοντό bob κούρεμα, με κυμματισμούς και πλάγια χωρίστρα. Το στυλ ταιριάζει σε όλα τα πρόσωπα και μπορεί να φορεθεί καθόλη τη διάρκεια της ημέρας, καθώς έχει τη vintage αίσθηση που θα αναβαθμίσει με ευχάριστο τρόπο κάθε στυλ. Το λουκ μπορεί εύκολα να γίνει σε μεσαία/κοντά μαλλιά. Παρόλα αυτά, όσες έχετε μάκρος μπορείτε να επιχειρήσετε ένα faux bob ακολουθώντας τη παρακάτω διαδικασία και στο τέλος ασφαλίζοντας τα μαλλιά προς το εσωτερικό του κεφαλιού, χρησιμοποιώντας τσιμπιδάκια.\nΣκύψε προς τα κάτω και εφάρμοσε αρκετή μους για όγκο στις άκρες των μαλλιών, όμως όχι στο κέντρο του κεφαλιού. Οι άκρες είναι αυτές που πρέπει να έχουν τον όγκο για τους κυματισμούς.\nΗ μους VOLUME ENVY EXTRA TECNI.ART της L’Oréal Professionel θα δομήσει στην εντέλεια τα πλούσια κύματα και θα σου χαρίσει το ιδανικό Ελίζαμπερ Τέιλορ λουκ που επιθυμείς. Εφάρμοσε τη μους σε νωπά μαλλιά και στη συνέχεια δόμησε το στυλ που επιθυμείς. Η VOLUME ENVY EXTRA TECNI.ART δεν αφήνει κατάλοιπα και δεν «κοκκαλώνει» τις τούφες, καθώς απορροφάται από την τρίχα αφήνοντας την απαλή, λαμπερή και με απολαυστικό όγκο. Παράλληλα, η μους προσφέρει κράτημα της κλίμακας 5 και απόλυτο έλεγχο, έτσι ώστε να μην ανησυχείς για το αν θα πέσουν τα κύματα σου.\nTags: curls, elizabeth, get, HAIR, hairstyle, how, L'OREAL, look, SOFT, taylor, TECNI ART, the, to, vintage, χτενισμα


SHENGZHOU HOTEL (Κίνα) - Κριτικές και σύγκριση τιμών - TripAdvisor\nShengzhou: Bed and Breakfast\nShengzhou: Αεροπορικά εισιτήρια\nΕστιατόρια κοντά σε Shengzhou\nShengzhou: Όλα τα ξενοδοχεία\nShengzhou: Προσφορές ξενοδοχείων\nShengzhou: Ξενοδοχεία τελευταίας στιγμής\nShengzhou ξενοδοχεία με πισίνα\nShengzhou Hotel - Κριτικές\nΔείτε και τα 55 ξενοδοχεία (Shengzhou)\nΝο 1 από 55 ξενοδοχεία για: Shengzhou\nNo.8 Tingbei Road, Shengzhou 312400, Κίνα\nNo.8 Tingbei Road, Shengzhou 312400 Κίνα Δείτε στον χάρτη\nAndrew E C\nΑυτό το ξενοδοχείο ήταν υπό συνεχούς εξωτερικής αναβαθμίσεις, ωστόσο, το εσωτερικό ήταν πολύ καλό. Βρίσκεται κοντά στο κέντρο της πόλης, η οποία είναι μια bee διαχωρισμού των δραστηριοτήτων, το προσωπικό ήταν πολύ φιλόξενο και έχουν ένα θαυμάσιο εστιατόριο στον 2ο όροφο, τα δωμάτια ήταν καθαρά...και έχει καταταχθεί ως ένα ξενοδοχείο πέντε αστέρων.Περισσότερα\nΩραίο αλλά δεν είναι και η καλύτερη\nΣυχνά επισκέπτομαι shengzhou και μείνετε σε αυτό το ξενοδοχείο. Η τοποθεσία είναι κοντά στο σταθμό λεωφορείων και τον αυτοκινητόδρομο είσοδο, αλλά δεν έχετε κανένα περιθώριο για να φύγει από το ξενοδοχείο καθώς είναι μακριά από το κέντρο της πόλης. Να είστε προσεκτικοί όταν χρησιμοποιείτε πιστωτική/χρεωστική...κάρτα. Επαναλαμβάνω για μια κάρτα που χρησιμοποιείται για την καταβολή της προκαταβολής όπως συνήθως σε άλλα ξενοδοχεία. Αλλά δεν πήραμε πίσω από την τελευταία διετία. Τράπεζα λέει Hotel ογκώδους επιστροφής. Το ξενοδοχείο αναφέρει ότι δεν έκαναν αλλά το ξενοδοχείο δεν θα μπορούσε να μου δώσει καμία απόδειξη για το ότι δεν μπορούσε να δείξει την Τράπεζα μου και τον ισχυρισμό. Έτσι, ως επί το πλείστον, αντιμετωπίστε τες στο τοις μετρητοίς.Περισσότερα\nΚαθαρό, φιλικό, εξαιρετική αξία\nΔεν υπάρχει μεγάλη επιλογή στη γύρω περιοχή αλλά αυτό είναι ένα καλό ξενοδοχείο. Το προσωπικό στα αγγλικά δεν είναι καλή, αλλά είναι βέβαιο ότι οι προσεγμένες και θα φροντίσει κάποιος να καταλαβαίνουν. Δωμάτια με καλή σχέση ποιότητας τιμής από 350 189 / $55 ανά διανυκτέρευση....Έχω πάει πολύ καθαρά. Το πρωινό δεν έχει καλή επιλογή και εστιατόριο δίπλα από το ξενοδοχείο προσέφερε ένα υπέροχο δείπνο (κατόπιν παραγγελίας από κινέζους οικοδεσπότες).Περισσότερα\nΚαλό εκτός από την κατσαρίδα\nΈμεινα εδώ για 3 νύχτες. Το προσωπικό της ρεσεψιόν είναι ευγενικό αλλά δεν μιλάνε αγγλικά πολύ καλά και έτσι αν δεν έχετε κάποιον που μιλάει κινέζικα μαζί σας θα είναι λίγο δύσκολο να επικοινωνούν (ωστόσο αυτό φαίνεται να συμβαίνει στα περισσότερα ξενοδοχεία αυτής της κατηγορίας...στην Κίνα). Το φαγητό στο εστιατόριο είναι καλό και για το πρωινό σας έχουν λίγα Western επιλογές. Το δωμάτιο είναι αρκετά μεγάλο και φαινόταν καθαρό, αλλά για το πρώτο πρωί βρήκα εδώ μια μεγάλη κατσαρίδα στο μπάνιο. Το καλό είναι ότι είχαν συμπληρωματικές σανδάλια στο δωμάτιο, έτσι ώστε δεν πρέπει να χρησιμοποιήσω το δικό μου για το έργο του σκοτώνει! Έτσι φαίνεται σαν μια δίκαιη λύση αλλά δεν είναι τέλειο.Περισσότερα\n51 $ - 130 $ (Βάσει των μέσων τιμών για ένα Στάνταρ δωμάτιο)\nΚίνα > Ζετζιάνγκ > Shengzhou


ΚΟΝΥ2012: Το βίντεο που κέρδισε 20 εκατομμύρια views σε δύο μόνο μέρες! - Newsit.gr\nNewsit / Lifestyle / ΚΟΝΥ2012: Το βίντεο που κέρδισε 20 εκατομμύρια views σε δύο μόνο μέρες!\nΔημοσιεύθηκε: 10.03.2012 | 20:13\nΈνα βίντεο με απαγωγές παιδιών και ένα κίνημα διχάζει τον κόσμο!\nΕδώ και δύο μέρες ένα ντοκιμαντέρ κάνει το γύρο των social media κερδίζοντας ήδη 20 εκατομύρια views! Ο τίτλος του είναι ΚΟΝΥ2012 και μιλάει για έναν απαγωγέα παιδιών στην Αφρική ο οποίος τα στρατολογεί. Μάλιστα, πολλοί είναι και οι διάσημοι οι οποίοι έχουν αναπαράγει το βίντεο μέσα από το twitter τους, όπως η Rihanna ενώ πολλοί άλλοι έχουν μιλήσει για το κίνημα αυτό εναντίον του ΚΟΝΥ, όπως η Angelina Jolie.\nΌπως και να ΄χει, το φιλμ είναι συγκινητικό και αξίζει να το παρακολουθήσεις! Κάνε κλικ στο TLIFE για να το δεις


The 11th Hour (2007): Call Answer trailer\nWatch the trailer at Leonardo DiCaprio's MySpace page with an introduction by him.\nΜε τη συμμετοχή εκατοντάδων καλλιτεχνών σε 9 συναυλίες και στις 7 ηπείρους κορυφώθηκε χτες η προσπάθεια του Al Gore να σώσει τον πλανήτη απ' όσους δε δίνουν δεκάρα. Στους τελευταίους βάλε και τα περισσότερα media που με εξαιρέσεις όπως τον γερμανικό τύπο ή την NBC Universal (που χειρίστηκε το event περίπου σαν Ολυμπιακούς για να μην επαναληφθεί η καταστροφική κάλυψη του Live 8 από το MTV) και κανόνα τα ελληνικά παρατράγουδα, αδιαφόρησαν πλήρως ή προτίμησαν να επικεντρωθούν στα κουτσομπολοειδή (σαν τις αντι-οικολογικές επενδύσεις της Madonna).\nΌπως είχε κάνει και στην απονομή των φετινών Oscar® όπου το An Inconvenient Truth (2006) πήρε καλύτερο ντοκιμαντέρ και τραγούδι (χωρίς να παιχτεί ποτέ, ως περιττό, στην Ελλάδα της οικολογικής και οικο-φιλικής χλίδας), ο Leonardo DiCaprio παρουσίασε τον Al Gore στο ξεκίνημα της συναυλίας στην Νέα Υόρκη. Και αυτός με τη σειρά του δε ξέχασε να αναφέρει το τρίτο συνεχόμενο οικο-ντοκιμαντέρ παραγωγή του, πράσινου εδώ και χρόνια και νούμερο δύο κατά πως φαίνεται πια στη συγκεκριμένη προσπάθεια, Leo. Που για να το προωθήσει πάγωσε προχτές τη σελίδα του στο MySpace, κάνοντας και την πρεμιέρα του trailer, με προσωπική του εισαγωγή.\nΌπως κατάλαβες, η 11η Ώρα δεν είναι φιλμάκι-παρουσίαση σαν τα προηγούμενα που παίζουν στις επίσημες σελίδες του καρδιο- και βραβείο- κατακτητή ιταλογερμανοαμερικανού. Αλλά μια παραγωγή που ξεκίνησε το 2005, με τους ίδιους συντελεστές, να μιλήσει με μερικούς από τους σημαντικότερους οικο-ήρωες του πλανήτη (Wangari Maathai, David Suzuki, Paul Hawken, William McDonough, και βάλε) και εμβληματικές φιγούρες σα τον Stephen Hawking και τον Mikhail Gorbachev. Για να πει με τον πιο σοβαρό τρόπο ότι δεν υπάρχει αναγνωρισμένο επιστημονικό σύγγραμα εδώ και τουλάχιστο είκοσι χρόνια που να αρνείται την επιταχυνόμενη κατάρρευση του οικοσυστήματος του πλανήτη. Ή πράγματα πιο.. επιχειρηματικά, όπως την υπολογιζόμενη στα $35 τρισεκατομμύρια το χρόνο αξία της φύσης (σε υπηρεσίες όπως η απορρόφηση διοξειδίου του άνθρακα και η παραγωγή οξυγόνου) όταν το παγκόσμιο ανθρώπινο προϊόν δεν περνάει τα $18 τρις στην ίδια περίοδο. Και να εξετάσει πόσο δυνατό είναι να σωθεί ο πλανήτης την τελευταία στιγμή.\nPreviously on Movies for the Masses: The Bourne Ultimatum (2007): Οριστικό trailer\non 1:21 AM, July 09, 2007\nΠέρασα μια καλύτερη εκδοχή του βίντεο, από πολύ ψηλής ποιότητας source. Περισσότερα για την παραγωγή του φιλμ έχουν τα Production Notes για τις Κάνες (όπου προβλήθηκε επίσημα στις 19 του Μάη). Κι αν δε το κατάλαβες ακόμα, πέρα απ' τα υπόλοιπα, όλος ο μισθός σου δε φτάνει για να αγοράσεις ούτε το μισό οξυγόνο σου.\non 4:18 PM, July 09, 2007\nΓια την ιστορία, οι μόνες εφημερίδες που βλέπω να ασχολήθηκαν σήμερα με το Live Earth και την χτεσινή διαμαρτυρία μπροστά στην Ελληνική Βουλή, πρωτοσέλιδα και με το κεντρικό τους θέμα και οι δυο, είναι η City Press και η Ελευθεροτυπία. Και η παρουσία του κόσμου στην πάνω πλευρά του Συντάγματος χτες, δεν ήταν και αποκαρδιωτική αλλά ούτε και καμιά μαζική έκφραση αγανάκτησης (όπως καταλαβαίνεις από το πάνω και μόνο). Περίπου στο χαβαλετζίδικο ύφος της ομάδας της Σαλάτας Εποχής που έκλεψε και την παράσταση.\non 9:03 PM, July 15, 2007\nΗ Appian Way του DiCaprio θα κάνει την παραγωγή, σε συνεργασία με το Discovery Channel, μιας ριαλιτοσειράς που καταγράφει την οικο-φιλική ανοικοδόμηση του Greensburg στο Kansas. Η πόλη καταστράφηκε από τυφώνα τον Μάη, ενώ η σειρά θα παίξει στο νέο καλωδιακό κανάλι Planet Green του Discovery, σύμβουλος του οποίου έχει κληθεί να γίνει και ο Leo.\non 12:59 PM, September 07, 2007\nΣτα mailια μας έφτασε σήμερα η international εκδοχή του trailer του The 11th Hour (2007), που όπως βλέπεις έχει λίγο λιγότερο DiCaprio, λίγο περισσότερους επιστήμονες, και μουσική απ' το soundtrack που δεν είχαν φτιάξει ακόμα για το πρώτο trailer. Απ' τον Ιούλιο που πρωτασχοληθήκαμε μέχρι σήμερα πάντως, η ταινία έχει κάνει τους φεστιβαλικούς γύρους της χωρίς ν' αφήσει κανέναν έκθαμβο, αλλά ξεχύλισε τα ποτήρια αρκετών που έχουν βαρεθεί την πρόσφατη παλίρροια οικολογικών συναγερμών. Την οποία θα 'χεις κι εσύ την ευκαιρία να ζήσεις στο τμήμα των οικολογικών ντοκιμαντέρ των Νυχτών Πρεμιέρας. Μην περιμένεις να δεις όμως και το εν λόγω εκεί.\nΔιάλλεξε και πάρε ποιότητες του international trailer


Agios Nikolaos: Το σπιτάκι"Η Ελιά". - Bústaðir til leigu, Grikkland\nΜαρία býður: Öll bústaður\nΜαρία hefur fengið 5 stjörnur í einkunn fyrir samskipti frá 100% nýlegra gesta.\nAllt um eign Μαρία\nΤο σπίτι βρίσκεται στην εξοχή δίνοντας στους επισκέπτες την ευκαιρία να απολαύσουν την ηρεμία και την γαλήνη που προσφέρει η φύση και συγχρόνως πολύ κοντά σε οτιδήποτε χρειαστούν όπως σούπερ μάρκετ, κρεοπωλείο, πρατήριο καυσίμων,παραδοσιακές ταβέρνες κτλ. Είναι αυτόνομο εξασφαλίζοντας έτσι την ιδιωτικότητα.\nΣτα 150 μέτρα υπάρχει σούπερ μάρκετ, πρατήριο καυσίμων, κρεοπωλείο και αρτοποιείο. Στο λιμανάκι του Όρμου Παναγίας υπάρχουν ψαροταβέρνες, ουζερί και καφετέριες. Ενώ σε απόσταση 300 μέτρων υπάρχει και το κτήμα της Ιππολύτης για όσους αγαπούν την ιππασία.Στο παραδοσιακό\nχωριό του Αγίου Νικολάου υπάρχουν εστιατόρια και καφετέριες όπου οι επισκέπτες μπορούν να απολαύσουν τα γεύματα τους και να νιώσουν την φιλοξενία των ντόπιων.\nΠροτιμώ να δίνω στους επισκέπτες μου χώρο , γιατί θέλω να νιώθουν άνετα σαν να βρίσκονται στο σπίτι τους! Φυσικά είμαι στην διάθεση τους για οτιδήποτε χρειαστούν! Εννοείται ότι μπορούν οποιαδήποτε στιγμή να επικοινωνήσουν μαζί μου μέσω τηλεφώνου, ηλεκτρονικού ταχυδρομείου και προσωπικού μηνύματος.\nΠροτιμώ να δίνω στους επισκέπτες μου χώρο , γιατί θέλω να νιώθουν άνετα σαν να βρίσκονται στο σπίτι τους! Φυσικά είμαι στην διάθεση τους για οτιδήποτε χρειαστούν! Εννοείται ότι μπο…


Η Θεομήτωρ Παναγία στηρίζει και τον Τουρισμό της Ελλάδας\nΠροσευχές ευλαβείας προς την πλατυτέρα των ουρανών θεομήτωρ ΠΑΝΑΓΙΑ αναπέμπουν οι Θεσσαλονικείς. Η θαυματουργή εικόνα «ΑΞΙΟΝ ΕΣΤΙΝ» έσωσε την πόλη σε μια κρίσιμη στιγμή και έδωσε ανάσες αισιοδοξίας για το μέλλον. Η τοπική οικονομία ενισχύθηκε σημαντικά χάρη στην παρουσία της εικόνας. Κοντά 200.000 οι ευλαβείς προσκυνητές που μπόρεσαν έπειτα από ώρες καρτερικής αναμονής στον ιερό ναό του Αγίου Δημητρίου να λάβουν την ευλογία της. Κοντά στο ένα εκατομμύριο ευρώ υπολογίζονται περίπου οι προσφορές των πιστών. Χρήματα τα οποία θα διατεθούν από την εκκλησία στη ενίσχυση και ανακούφιση χιλιάδων πολιτών που υποφέρουν λόγω της οικονομικής κρίσης. Χιλιάδες και οι προσκυνητές από Ρωσία, Ουκρανία, Ρουμανία, Σερβία και Βουλγαρία.\nΗ Παναγία με τη χάρη της ένωσε για μια ακόμη φορά τους ορθόδοξους της νοτιοανατολικής Ευρώπης, Πάνω από 10.000 προσκυνητές ανέμεναν κάθε μέρα καρτερικά να λάβουν την ευλογία της πλατυτέρας των ουρανών. Στο 95% η πληρότητα στα ξενοδοχεία της Θεσσαλονίκης τα οποία πήραν οικονομική ανάσα για τον χειμώνα.\nΕκτός από τα ξενοδοχεία ανάσανε οικονομικά και η τοπική αγορά. Τα καταστήματα γέμισαν με κόσμο. Οι τζίροι αυξήθηκαν και οι καταστηματάρχες, οι ξενοδόχοι, οι επαγγελματίες αλλά και οι απλοί πολίτες εμπέδωσαν με τον καλύτερο τρόπο την αξία του θρησκευτικού τουρισμού. Το μαρτυρούν οι χιλιάδες των επισκεπτών από τις ορθόδοξες χώρες της νοτιοανατολικής Ευρώπης. Εκεί που γεωγραφικά, πολιτιστικά, κοινωνικά και εκκλησιαστικά ανήκει η Ελλάδα.\nΈγραφα σε ανύποπτο για τους περισσότερους χρόνο, σε προηγούμενο άρθρο, για το μέλλον του Ελληνικού Τουρισμού. Το μέλλον -έλεγα – βρίσκεται στο παρελθόν. Και το παρελθόν προσδιορίζεται από την θρησκευτική ομοιογένεια των λαών της νοτιοανατολικής Ευρώπης αλλά και τα πολιτισμικά κοινά χαρακτηριστικά της εν λόγω περιοχής καθώς –σε ένα βαθμό- και της Τουρκίας, τα οποία καλλιεργήθηκαν και αναπτύχθηκαν κυρίως στα χρόνια της Βυζαντινής Αυτοκρατορίας. Που σημαίνει πως στο εξής θα πρέπει να αναδειχθούν από όλους μας όλα όσα μας έδεναν με τους λαούς αυτούς για πολλά χρόνια πριν τραβηχτούν οι διαχωριστικές γραμμές και οριοθετηθούν σύνορα και καταστροφικές αντιπαλότητες. Λένε ορισμένοι πως έφθασε η ώρα για την επαναφορά στην ευρύτερη περιοχή του πνεύματος και της φιλοσοφίας της ακμάζουσας Βυζαντινής Αυτοκρατορίας. Αν αυτό επιτευχθεί το σίγουρο είναι πως μέσα και από τη διαφορετικότητα και τον αλληλοσεβασμό και την αλληλοεκτίμηση των λαών της περιοχής θα έρθουν καλύτερες ημέρες για όλους τους λαούς και κυρίως για τον θρησκευτικό και εν γένει τουρισμό κυρίως της Ελλάδας.


ΚΛΕΙΤΩΡ: Είμαι καλά, ευχαριστώ.\nο δείμος του πολίτη Δεκεμβρίου 03, 2009 12:25 μ.μ.\nΠολύ ωραίο ποίημα. Ανθρώπινο και συναισθηματικό.\nΚλείτωρ Δεκεμβρίου 03, 2009 12:37 μ.μ.


ROUTE 2012: Στην Πόλη - Η δεύτερη μέρα του ταξιδιού ξετυλίγεται στη μαγευτική Κωνσταντινούπολη (ROUTE 2012) - gocar.gr - GoForward\n"Mε 180 ευρώ κόστος βενζίνης και διοδίων, η απόδραση από την Αθήνα για τη μαγική Πόλη είναι μια φοβερή πρόταση! Η Κωνσταντινούπολη, πάντα ζωντανή και μυστηριακή, έχει ένα αέρα μποέμ χαλαρότητας."\n1098 χιλιόμετρα και κάτι ψιλά: αυτή είναι η απόσταση από την Αθήνα για να βρεθεί κανείς οδηγώντας στην Πόλη, στην μοναδική αυτή πόλη που ενώνει δυο ηπείρους! Ο Δημοσθένης, ο Θωμάς και ο Κώστας βρίσκονται ήδη στην Κωνσταντινούπολη, από όπου μας μεταφέρουν τις εμπειρίες από τη δεύτερη μέρα του ταξιδιού τους:\n“Η διαδρομή από τα σύνορα έως την Κωνσταντινούπολη είναι 220 χιλιόμετρα και θα συναντήσεις αρκετό πράσινο, λιβάδια με σπαρτά και γραφικές παραλιακές πόλεις, ενώ ο δρόμος θα σε δυσκολέψει με την ποιότητα του οδοστρώματος και οι Τούρκοι οδηγοί θα σε απογοητεύσουν με την οδηγική τους συμπεριφορά. Εμείς, μιλούσαμε με το Θωμά και τον Κώστα, βιντεοσκοπούσαμε , ψάχναμε τα χειριστήρια και τις οθόνες του Ford Focus 1.0 Ecoboost και δεν βαρεθήκαμε ούτε στιγμή! Το αυτοκίνητο είναι εύκολο και βολικό, σε βοηθάει στο ταξίδι με την άνεσή του και είναι πολύ οικονομικό. Αρχίζουμε να σκεφτόμαστε ότι με 180 ευρώ κόστος βενζίνης και διοδίων, η απόδραση από την Αθήνα για τη μαγική Πόλη είναι μια φοβερή πρόταση!\nΜπήκαμε από τον παραλιακό δρόμο, από Florya με κατεύθυνση για Sultanahmet και μετά προς την περιοχή Taksim που έχουμε κάνει κράτηση σε ξενοδοχείο. Αν και μας πήρε μια ώρα να φτάσουμε (αυξημένη κίνηση, για γερά νεύρα!), λίγο ο Βόσπορος, λίγο η μυρωδιά των ψαριών, λίγο τα τζαμιά που αντανακλούν στον ήλιο, μας έφτιαξαν τη διάθεση. Φτάνοντας, παρκάραμε το αυτοκίνητο για να κάνουμε μεσημεριανή βόλτα στο κέντρο. Η πόλη κατακαλόκαιρο είναι πιο δροσερή από ότι θα περίμενες. Πολύβουη, σφύζει από ζωή! Οι μυρωδιές, τα χρώματα, όλα αυθεντικά! Μετά από πολλές ώρες ξύπνιοι, βρεθήκαμε να ψάχνουμε το φαγητό μας σε γνώριμα στέκια του καθενός μας, αλλά για μια ακόμη φορά αποδείχτηκε το αυτονόητο: πάντα κερδίζει ο αυθορμητισμός. Μπήκαμε τυχαία σε ένα μικρό παλιό μαγειρείο και αφού μας υποδέχθηκε ο ιδιοκτήτης, πολύ φιλικός και ευχάριστος με σπαστά Ελληνικά, γευτήκαμε γνώριμες για τον Έλληνα γεύσεις με μια δυνατή χροιά Ανατολής. Μουσακά, κεφτέδες, ρύζι, πλιγούρι, κοτόπουλο με μανιτάρια, σαλάτες και καυτές πιπεριές, ήταν ότι έπρεπε! Ακολούθησε ξεκούραση στο ξενοδοχείο.\nΟ ανανεωτικός απογευματινός ύπνος αναπλήρωσε την ενέργεια και τη διάθεση μας. Η νύχτα είναι υγρή και η πόλη πλέον εμφανίζεται διαφορετική, λιγότερο πολυσύχναστη. Φταίει το καλοκαίρι; Η ώρα; Πάντα ζωντανή και μυστηριακή, έχει ένα αέρα μποέμ χαλαρότητας . Δεν φαίνεται κανείς να βιάζεται παρότι είναι μια πόλη 20 σχεδόν εκατομμυρίων. Σιγά σιγά οι δρόμοι γεμίζουν, βλέπεις γονείς και παιδιά να παίζουν στις παιδικές χαρές μέχρι τις 2 το πρωί, ψαράδες με καλάμια στις δυο γέφυρες, κάτω από τη συνοικία του Γαλατά να ψαρεύουν με τα παιδιά τους. Ο κόσμος βρίσκεται στους δρόμους και τα πάρκα, η περιοχή του Μπλε Τζαμί και της Αγια Σοφιάς γεμάτη με κόσμο από όλη τη χώρα, εσωτερικός τουρισμός που πλημμυρίζει την πόλη. Η Πόλη δεν κοιμάται και έμποροι όλων των ειδών, ακόμα και τώρα προσπαθούν να σου πουλήσουν. Φυσικά, δεν λείπει το παζάρι για κάθε σχεδόν συναλλαγή και πάντα με χαμόγελο!"\nROUTE 2012 ΗΜΕΡΑ 2η


Το επόμενο State of Play της Sony θα έχει να κάνει με το Horizon Forbidden West | Playsiders\nΤο επόμενο State of Play της Sony θα έχει να κάνει με το Horizon Forbidden West\nΗ Guerrilla Games υπόσχεται 14 λεπτά καθαρού gameplay\nΗ Guerrilla Games θα αποκαλύψει το πρώτο gameplay από το Horizon Forbidden West σήμερα, Πέμπτη 27 Μαΐου, κατά τη διάρκεια μιας νέας ζωντανής ροής του State of Play που φιλοξενείται από το PlayStation. Η ψηφιακή βιτρίνα θα περιλαμβάνει «περίπου 14 λεπτά ολοκαίνουργιας δράσης εντός του παιχνιδιού με την ηρωική πρωταγωνίστρια μας Aloy, και όλα τα πλάνα θα είναι απευθείας από το PlayStation 5», δήλωσε ο Mathijs de Jonge στο PlayStation Blog.\nΗ ζωντανή ροή θα είναι διαθέσιμη στα κανάλια Twitch και YouTube του PlayStation. Η εκδήλωση θα ξεκινήσει στις 12 π.μ. ξημερώματα Παρασκευής (Ώρα Ελλάδος) στις 28 Μαΐου και θα διαρκέσει περίπου 20 λεπτά. Η Guerrilla Games και η Sony Interactive Entertainment θα προηγηθούν της παράστασης με μια «μοναδικά σχεδιασμένη αντίστροφη μέτρηση» από τις 7 μ.μ. της Πέμπτης.\nΗ Sony και η Guerrilla παρουσίασαν το Horizon Forbidden West τον Ιούνιο του 2020, στο PlayStation 5 event. Η συνέχεια στέλνει την πρωταγωνίστρια Aloy στις ακτές του Ειρηνικού. Το reveal trailer του παιχνιδιού περιελάμβανε βίντεο της Aloy που κολυμπά, τους πύργους της γέφυρας Golden Gate του Σαν Φρανσίσκο και νέες μηχανές που βασίζονται σε ζώα όπως κάπροι, χελώνες και μάλλινα μαμούθ.\nΤο Horizon Forbidden West αρχικά ανακοινώθηκε για κυκλοφορία στα τέλη του 2021. Το παιχνίδι έρχεται επίσης στο PlayStation 4.


Τι είναι το Σύνδρομο Πολυκυστικών Ωοθηκών; - Τάσος Σέρμπης Παιδίατρος Ιωάννινα εξειδικευθείς στην Παιδοενδοκρινολογία\nΤο σύνδρομο πολυκυστικών ωοθηκών είναι ένας συνδυασμός ευρημάτων και συμπτωμάτων που εμφανίζεται αρκετά συχνά σε έφηβες και ενήλικες γυναίκες (περίπου στο 7 με 10%) χωρίς ωστόσο να είναι γνωστή η ακριβής αιτιολογία του ή οι προδιαθεσικοί παράγοντες που ευνοούν την εμφάνισή του. Το σύνδρομο είναι ακόμη πιο συχνό σε παχύσαρκες έφηβες και ενήλικες γυναίκες.\nΓια να διαγνωσθεί μια έφηβη με το σύνδρομο πρέπει να υπάρχει συνδυασμός των εξής κλινικών και εργαστηριακών κριτηρίων:\nΔιαταραχές στην περίοδο (απουσία περιόδου ή αραιοί και παρατεταμένοι κύκλοι με διάρκεια >35 μέρες)\nΚλινική υπερανδρογοναιμία: έντονη ακμή σε πρόσωπο, πλάτη, θώρακα που είναι ανθεκτική στις θεραπείες ή/και έντονη τριχοφυΐα σώματος και προσώπου σε συνδυασμό με ανδρογενετική αλωπεκία (δηλαδή υποχώρηση της γραμμής των μαλλιών στο μέτωπο όπως στους άντρες)\nΕργαστηριακή υπερανδρογοναιμία (δηλαδή, αυξημένα επίπεδα ανδρογόνων στο αίμα της έφηβης για το στάδιο ήβης)\nΈνα άλλο στοιχείο που κατά καιρούς έχει χρησιμοποιηθεί ως κριτήριο αλλά εμφανίζεται μόνο στις μισές περίπου περιπτώσεις είναι οι πολυκυστικές ωοθήκες στον υπερηχογραφικό έλεγχο (εξ ου και το όνομα του συνδρόμου). Πρόκειται για ωοθήκες που περιέχουν πολλές μικρές κύστεις (<8 χιλιοστά σε μέγεθος) ακριβώς κάτω από το εξωτερικό τοίχωμα της ωοθήκης. Οι μικρές αυτές κύστεις αντιπροσωπεύουν ωοθυλάκια με ωάρια τα οποία όμως λόγω ορμονικών διαταραχών δεν εξελίσσονται όπως πρέπει.\nΕπιπλέον κλινικά ευρήματα που χαρακτηρίζουν τις έφηβες ή ενήλικες γυναίκες με το σύνδρομο είναι:\nΕύκολη πρόσληψη βάρους με αποτέλεσμα παχυσαρκία\nΙνσουλινική αντίσταση και μεταβολικό σύνδρομο\nΔυσκολίες στη σύλληψη και αυτόματες αποβολές στην αναπαραγωγική ηλικία\nΚατάθλιψη, αγχώδης διαταραχή\nΚάθε έφηβη που πάσχει από το σύνδρομο μπορεί να εμφανίσει ποικιλία από τα παραπάνω σημεία και συμπτώματα σε μια δεδομένη χρονική στιγμή ανάλογα με τη βαρύτητα του συνδρόμου. Καθώς μεγαλώνει και αν δε γίνουν οι κατάλληλες παρεμβάσεις, μπορεί να οδηγηθεί στην πλήρη έκφραση του συνδρόμου με εμφάνιση διαβήτη κύησης ή και πλήρη έκφραση διαβήτη τύπου 2, αρτηριακή υπέρταση, υπερπλασία ενδομητρίου κλπ.\nΠρόκειται για πολυπαραγοντική νόσο, δηλαδή για νόσο που προκαλείται όταν άτομα με γενετική προδιάθεση βρεθούν σε συνθήκες που ευνοούν την εκδήλωσή της, όπως για παράδειγμα η κακή διατροφή, το αυξημένο βάρος και η έλλειψη άσκησης. Στη βάση του συνδρόμου είναι κάποιες ορμονολογικές διαταραχές.\nΠιο συγκεκριμένα, περίπου μια φορά το μήνα οι φυσιολογικές ωοθήκες παράγουν ένα ωοθυλάκιο το οποίο καθώς μεγαλώνει εκκρίνει ορμόνες. Στις έφηβες με το σύνδρομο πολυκυστικών ωοθηκών, η ωοθήκη αντί να παράγει ένα μεγάλο ωοθυλάκιο κάνει πολλά μικρά τα οποία δεν εξελίσσονται και παράγουν παθολογικές ορμόνες. Εκτός από τη διαταραχή στα επίπεδα των ορμονών του φύλου (ανδρογόνα) οι έφηβες με το σύνδρομο εμφανίζουν και προβληματική λειτουργία της ινσουλίνης, της ορμόνης που είναι υπεύθυνη για το μεταβολισμό της γλυκόζης στο αίμα. Εμφανίζουν ινσουλινική αντίσταση, δηλαδή η ινσουλίνη δεν μπορεί να ρίξει επαρκώς τα επίπεδα γλυκόζης, έστω κι αν παράγεται σε μεγάλες ποσότητες από το πάγκρεας.\nΠρέπει να απευθυνθείτε σε ειδικό γιατρό;\nΤο σύνδρομο πολυκυστικών ωοθηκών είναι ένα πολύπλοκο και όχι πολύ καλά καθορισμένο νόσημα που μπορεί να επηρεάσει με ύπουλο τρόπο διάφορα συστήματα της αναπτυσσόμενης έφηβης. Για παράδειγμα, οι έφηβες με το σύνδρομο μπορεί να εμφανίζουν και παθολογικά επίπεδα χοληστερόλης, προβλήματα στον ύπνο (υπνική άπνοια) ή και πρώιμα καρδιαγγειακά νοσήματα.\nΕπιπλέον, κάποια από τα σημεία και συμπτώματα που αναφέρθηκαν παραπάνω μπορεί αρχικά να αποδοθούν στο σύνδρομο πολυκυστικών ωοθηκών αλλά στην πραγματικότητα να οφείλονται σε άλλα ενδοκρινικά νοσήματα τα οποία απαιτούν τελείως άλλη διαγνωστική και θεραπευτική προσέγγιση, όπως είναι η μη κλασική μορφή της συγγενούς υπερπλασίας των επινεφριδίων, το σύνδρομο Cushing, ο υποθυρεοειδισμός, η υπερπρολακτιναιμία ή ακόμη και κάποιοι όγκοι που παράγουν ανδρογόνα.\nΓια όλους τους παραπάνω λόγους, αν ο παιδίατρός σας ή εσείς διαπιστώσετε κάποια από τα συμπτώματα του συνδρόμου στην έφηβη κόρη σας, καλό είναι να απευθυνθείτε στον παιδοενδοκρινολόγο για την κατάλληλη διάγνωση και αντιμετώπιση.\nΟ γιατρός με βάση το ιστορικό και τη λεπτομερή αντικειμενική εξέταση θα σας κατευθύνει σχετικά με τις εξετάσεις που χρειάζεται να κάνετε ώστε να επιβεβαιωθεί η διάγνωση του συνδρόμου και να αποκλειστούν άλλες νόσοι που έχουν παρόμοια κλινική εικόνα. Συνήθως θα ζητήσει να γίνουν εξέταση αίματος για μέτρηση συγκεκριμένων ορμονών και βασικές απεικονιστικές εξετάσεις. Πιο σπάνια, μπορεί να απαιτηθούν κάποια τεστ διέγερσης ή πιο εξειδικευμένες απεικονιστικές εξετάσεις ανάλογα με την κλινική εικόνα και τα πρώτα εργαστηριακά ευρήματα.\nΗ αντιμετώπιση του συνδρόμου εξατομικεύεται ανάλογα με την ασθενή και περιλαμβάνει την αντιμετώπιση των διαταραχών της περιόδου, της ινσουλινικής αντίστασης, καθώς και της ακμής και της υπερτρίχωσης.\nΟ πιο συνήθης τρόπος αντιμετώπισής του είναι η λήψη αντισυλληπτικών φαρμάκων. Τα φάρμακα αυτά δε θεραπεύουν το σύνδρομο αλλά μπορούν να βελτιώσουν πολλά από τα συμπτώματά του όπως ο ασταθής κύκλος, η ακμή και η υπερτρίχωση. Επίσης μπορούν να προστατέψουν μακροπρόθεσμα τις γυναίκες από την ανάπτυξη κακοήθειας του ενδομητρίου. Μια εναλλακτική προσέγγιση είναι η χορήγηση προγεστερόνης που σταθεροποιεί τους κύκλους της εφήβου.\nΆλλες θεραπείες οι οποίες μπορεί να χρησιμοποιηθούν για το σύνδρομο είναι τα αντιανδρογόνα τα οποία μπλοκάρουν τις ορμόνες που προκαλούν τα συμπτώματά του.\nΗ μετφορμίνη είναι φάρμακο που χρησιμοποιείται ευρέως στις έφηβες με το σύνδρομο πολυκυστικών ωοθηκών που εμφανίζουν παχυσαρκία και ινσουλινική αντίσταση. Μπορεί να βοηθήσει αυξάνοντας την ευαισθησία του οργανισμού στην ινσουλίνη και επομένως μειώνοντας τα επίπεδα σακχάρου στο αίμα. Φαίνεται επίσης να βοηθάει (έστω και παροδικά) στην απώλεια κάποιων κιλών.\nΦάρμακα για δερματική χρήση ή άλλες εξειδικευμένες θεραπείες για τη θεραπεία της ακμής και την αντιμετώπιση της υπερτρίχωσης μπορούν να χρησιμοποιηθούν υπό την καθοδήγηση ειδικού δερματολόγου και βοηθούν σημαντικά την εμφάνιση και την ψυχολογία των έφηβων κοριτσιών με το σύνδρομο.\nΤι άλλο μπορείτε να κάνετε για να βοηθήσετε;\nΠολύ σημαντική βοήθεια στον οργανισμό προσφέρει η απώλεια βάρους, η σωστή διατροφή και η άσκηση. Η απώλεια έστω και 5% του σωματικού βάρους μπορεί να βοηθήσει σε όλες τις εκδηλώσεις του συνδρόμου και γι' αυτό πρέπει να είναι πρωταρχικός στόχος για κάθε έφηβη που πάσχει από το σύνδρομο. Επιπλέον, η συστηματική άσκηση μπορεί να βοηθήσει τόσο στην απώλεια βάρους και στη διατήρηση του όσο και στη μείωση της ινσουλινικής αντίστασης.\nΤο τελευταίο διάστημα, μελέτες έχουν δείξει ότι ορισμένα συμπληρώματα διατροφής βοηθούν σε κάποιες από τις εκδηλώσεις του συνδρόμου και μπορείτε να συζητήσετε σχετικά με τη δυνατότητα αυτή με το γιατρό σας.\nΤο συγκεκριμένο σύνδρομο δεν μπορεί να θεραπευτεί, μπορεί όμως να περιοριστούν στο μέγιστο οι εκδηλώσεις του. Είναι πολύ σημαντικό οι έφηβες να παρακολουθούνται από παιδοενδοκρινολόγο και να ακολουθούν έναν υγιεινό τρόπο ζωής με άσκηση και σωστή διατροφή. Έτσι θα ελαχιστοποιήσουν τις εκδηλώσεις του συνδρόμου και τις πιθανές μελλοντικές επιπλοκές του.\nΕίναι κρύωμα, ίωση ή αλλεργία;\n15 μύθοι και αλήθειες για τον πυρετό


ΠΕΡΙΓΡΑΦΗ ΤΗΣ ΟΙΚΟΓΕΝΙΑΚΗΣ ΖΩΗΣ - ppt κατέβασμα\nΔημοσίευσεJaison Loris Τροποποιήθηκε πριν 8 χρόνια\nΠαρουσίαση με θέμα: "ΠΕΡΙΓΡΑΦΗ ΤΗΣ ΟΙΚΟΓΕΝΙΑΚΗΣ ΖΩΗΣ"— Μεταγράφημα παρουσίασης:\n1 ΠΕΡΙΓΡΑΦΗ ΤΗΣ ΟΙΚΟΓΕΝΙΑΚΗΣ ΖΩΗΣ\nΟΜΑΔΑ 1η ΜΑΡΙΑ ΠΕΤΡΙΔΟΥ - ΕΥΑΓΓΕΛΙΑ ΧΑΤΖΗΘΩΜΑ\n2 ΓΑΜΟΣ Ο γάμος αποτελούσε για τους Βυζαντινούς σημαντικότατο γεγονός. Στη ζωή τους η γαμήλια τελετή ταυτίστηκε σταδιακά με ευλογία από τη εκκλησία. Ο νόμος αλλά και οι επικρατούσες αντιλήψεις περί ηθικής, απαγόρευαν το γάμο μεταξύ συγγενών , με αιρετικούς, με Εβραίους ή με μέλη διαφορετικής κοινωνικής τάξης, ενώ εκείνοι που είχαν τον πρώτο λόγο στην επιλογή συζύγου ήταν οι γονείς, και μάλιστα ο πατέρας. Βασικός στόχος του γάμου ήταν η απόκτηση παιδιών. Τα παιδιά γεννιόνταν συνήθως στο σπίτι με τη βοήθεια συγγενών ή μαίας (μαιευτήρα).\n3 Πολλές φορές για την επιλογή συζύγου ο πατέρας ζητούσε τη\nμεσολάβηση μιας κουρκουσούρας, της δικής μας προξενήτρας, η οποία προσέφερε τις υπηρεσίες της με αντάλλαγμα, συχνά το ένα εικοστό της προίκας και της προγαμιαίας δωρεάς. Υπήρχε χρηματική εγγύηση για την τήρηση της υπόσχεσης του γάμου, ενώ η γυναίκα έχανε την προίκα της αν ζητούσε διαζύγιο.\n7 Η ΘΕΣΗ ΤΩΝ ΓΥΝΑΙΚΩΝ ΣΤΗ ΚΟΙΝΩΝΙΚΗ ΖΩΗ\nΗ γυναίκα στην βυζαντινή περίοδο ζούσαν το μεγαλύτερο διάστημα της ζωής της στο σπίτι. Επίσης, δεν ήταν ευπρεπές να κάθεται στο ίδιο τραπέζι με τους άνδρες, παρά μόνο αν ήταν πολύ στενά συγγενικά της πρόσωπα, όπως για παράδειγμα ο πατέρας, ο σύζυγος και οι αδελφοί. Συχνά έτρωγε σε χωριστή αίθουσα, όπως σε χωριστά δωμάτια από τους άντρες περνούσε την ημέρα της. Από πολύ μικρή μάθαινε "τα του οίκου", ενώ οι γραμματικές γνώσεις της περιορίζονταν συνήθως σε γραφή και ανάγνωση. Κάποιες γυναίκες, αναλογικά ελάχιστες, αποκτούσαν και ευρύτερη μόρφωση. H κόρη μπορούσε να παντρευτεί από τα χρόνια της. Για το γάμο της φρόντιζαν οι γονείς. Συχνά μάλιστα βοηθούσαν στην επιλογή του συζύγου οι προξενήτρες, που είχαν ως αμοιβή ποσοστά από την προίκα. Η θέση της συζύγου ήταν άσχημη. Οι χριστιανικές αρχές που καθόριζαν τις λειτουργίες της βυζαντινής κοινωνίας εξασφάλιζαν μία αξιοπρεπή ζωή στην παντρεμένη γυναίκα. Ανεξάρτητα από την κοινωνική τάξη όπου ανήκε ήταν οικοδέσποινα και κυρά. Η απόκτηση παιδιών την εξύψωνε. Στον επαγγελματικό τομέα ο ρόλος της γυναίκας ήταν μικρός. Οι γυναίκες των φτωχότερων κοινωνικών στρωμάτων δούλευαν στα χωράφια και στα εργαστήρια της οικογένειάς τους. Λίγες γυναίκες, μορφωμένες, ήταν ιατροί που θεράπευαν το γυναικείο πληθυσμό.\n8 ΓΥΝΑΙΚΕΙΕΣ ΜΟΡΦΕΣ Η Άννα Κομνηνή ήταν Βυζαντινή ιστορικός, από τις σημαντικότερες μορφές της πνευματικής ζωής της Αυτοκρατορίας κατά τον 12ο αιώνα. Ήταν κόρη και πρωτότοκο παιδί του αυτοκράτορα Αλέξιου Κομνηνού και της αυτοκράτειρας Ειρήνης Δούκα και εγγονή της Άννας Δαλασσηνής. Στο ιστορικό της έργο «Αλεξιάς» καθρεφτίζεται η μεγάλη παιδεία της, η αρχαιομάθειά της, η εξοικείωσή της με την Αγία Γραφή και προπαντός η αφοσίωση και ο θαυμασμός της για τον πατέρα της.\n10 ΕΙΡΗΝΗ ΑΘΗΝΑΙΑ Η Ειρήνη η Αθηναία (περ Αυγούστου 803) υπήρξε αυτοκράτειρα του Βυζαντίου από το έτος 780 έως το 802. Μέχρι το 797 συμβασίλευε με τον γιο της Κωνσταντίνο ΣΤ΄, ασκώντας η ίδια αποκλειστικά σχεδόν την εξουσία, και κατόπιν βασίλευσε μόνη. Το όνομά της είναι συνδεδεμένο με την πρώτη αναστήλωση των εικόνων που θεσπίστηκε από την Ζ΄Οικουμενική Σύνοδο και με την τύφλωση του γιου της που διατάχτηκε από την ίδια.\n12 ΑΘΗΝΑΪΔΑ ΕΥΔΟΚΙΑ Σημαντική επιρροή στις αποφάσεις του Θεοδοσίου ασκούσε η σύζυγός του Ευδοκία. Η Ευδοκία (αρχικώς Αθηναΐς) επελέγη από την Πουλχερία ως σύζυγος του νεαρού αυτοκράτορας. Κόρη του καθηγητή της ρητορικής στην Φιλοσοφική Σχολή των Αθηνών Λεοντείου, ήταν εθνική (ειδωλολάτρης) στην αρχή. Καταγόταν από την Αθήνα και ήταν εξαιρετικά μορφωμένη. Αφού πρώτα βαπτίσθηκε χριστιανή, παντρεύτηκε τον εικοσαετή Θεοδόσιο το έτος 421, σε ηλικία είκοσι επτά ετών.\n14 ΑΓΙΑ ΕΛΕΝΗ Η Φλαβία Ιουλία Ελένη, (λατ.: Flavia Iulia Helena Augusta) επίσης γνωστή ως Αγία Ελένη, Ελένη Αυγούστα και Ελένη της Κωνσταντινουπόλεως, υπήρξε σύζυγος του Κωνστάντιου Α΄ του Χλωρού και μητέρα του Μεγάλου Κωνσταντίνου.\n15 ΑΝΑΤΡΟΦΗ ΠΑΙΔΙΟΥ Τη φροντίδα των παιδιών από τη γέννησή τους αναλάβανε η μητέρα και στις πιο εύπορες οικογένειες υπήρχε κάποια βοήθεια από την τροφό. Επίσης όπως προαναφέρθηκε η γέννηση αγοριού προανήγγειλε χαρές και γιορτές ενώ των κοριτσιών έμενε αθόρυβη. Τα νεογέννητα, αφού τα έπλενε η μαμή μετά τη γέννα Τα τύλιγε σε φασκιές , πρακτική που συνεχιζόταν για τους 2-3 πρώτους μήνες. Μέσα στην πρώτη βδομάδα από τη γέννησή τους τα νεογέννητα βαπτίζονταν και στο όνομα που έπαιρναν προσέθεταν και το όνομα του πατέρα τους σε πτώση γενική. Τα βρέφη κοιμόντουσαν σε λίκνα. Επίσης τα πρώτα ερεθίσματα και γράμματα τα μάθαιναν κάτω από τη στοργική επίβλεψη της μητέρας τους. Τα παιχνίδια που τα διασκέδαζαν ήταν το σείστρο και ο καλαθίσκος που ήταν γεμάτος με αθύρματα, παιχνίδια δηλαδή. Τα λίγο μεγαλύτερα αγόρια είχαν τη συρίκτρα, πήλινα οχήματα και αρματηλάτες, τη δερμάτινη --συχνά πολύχρωμη-- σφαίρα, τους αστραγάλους, τον τροχό ή κρίκο και τα καλαλαλλάκια, τα πεντόβολα της λαϊκής μας παράδοσης.\n17 \_ ΠΑΙΧΝΙΔΙΑ Οι χώροι που έπαιζαν τα παιδιά, συνήθως τα αγόρια, ήταν οι αυλές και οι αλάνες. Μεταξύ των παιχνιδιών που έπαιζαν ήταν και τα γνωστά σε εμάς: κρυφτό, κυνηγητό, τυφλόμυγα αλλά και παιχνίδιαόπως 16άρα, τσιλίκι, γουρούνα, μήλο. Τα αγόρια ακόμη έπαιζαν με μεγάλα ξύλινα κουνιστά άλογα και ξιφομαχία με βέργες. Αντίθετα, τα κορίτσια έμεναν κυρίως στο σπίτι και έπαιζαν με τις κούκλες τους, που ονομάζονταν νέννος ή νιννί και ήταν φτιαγμένες από κερί, πηλό ή γύψο.\n18 Στα κορίτσια άρεσε να αναπαριστούν σημαντικά κοινωνικά γεγονότα όπως η βάπτιση και ο γάμος όπως επίσης να μιμούνται τις εργασίες που έκανε η μητέρα τους στο σπίτι. Υπήρχαν επίσης παιχνίδια με μπάλες (σφαίρες) που τις έφτιαχναν από πανιά καθώς και παιχνίδια μελωδικά που είχαν σχέση με δραστηριότητες όπως ο θερισμός και το όργωμα.\n20 ΠΗΓΕΣ WWW.imma.edu.gr WWW.wikeipedia.org WWW.ime.gr WWW.egolpion.com\n21 ΕΥΧΑΡΙΣΤΟΥΜΕ ΓΙΑ ΤΗΝ ΥΠΟΜΟΝΗ ΣΑΣ\nΚατέβασμα ppt "ΠΕΡΙΓΡΑΦΗ ΤΗΣ ΟΙΚΟΓΕΝΙΑΚΗΣ ΖΩΗΣ"


Ακόμα ένα ενδιαφέρον Σάββατο έχουμε μπροστά μας. Η Μπουντεσλίγκα με δυο ντέρμπι έχει την “τιμητική’ της, αλλά δεν είναι μόνο αυτό. Πως μπορεί να είναι μόνο αυτό όταν π.χ ο Κλοπ παίζει με τον Κόντε;\nΑκόμα ένα “ντερμπάτο” Σάββατο μας περιμένει. Ένα Σάββατο με δυνατά παιχνίδια στα μεγαλύτερα πρωταθλήματα της Ευρώπης, από τα οποία ξεχωρίζουμε με την πρώτη ματιά τρία μεγάλα παιχνιδια, τα δυο εκ των οποίων στην Μπουντεσλίγκα!\nΑρχίζουμε, όπως πάντα, με το ελληνικό πρωτάθλημα. Εκεί όπου ο Παναθηναϊκός θα πάει να παίξει στην έδρα του Ατρόμητου που έπεσε από την πρώτη θέση μετά την ήττα από τον ΠΑΟΚ. Ερωτηματικά για τους “πράσινους” που ζουν στην αβεβαιότητα της διοικητικής “φουρτούνας” που βιώνουν, ερωτηματικά όμως και για τους Περιστεριώτες που έκαναν μαζεμένα αρνητικά αποτελέσματα και δεν ξέρει κανείς αν θα βγάλουν αντίδραση τώρα. Άλλα δυο ματς στο πρόγραμμα. Γιάννινα – Ξάνθη και Απόλλων Σμύρνης – Λαμία.\nΜεταφερόμαστε στην Μπουντεσλίγκα. Έξι παιχνίδια στο πρόγραμμα. Τα δυο είναι ματσάρες. Ντόρτμουντ – Σάλκε. Το ντέρμπι της κοιλάδας του Ρουρ. Από τα κλασικότερα ντέρμπι στη χώρα, με εξαιρετικά μεγάλο μίσος, ελέω της “γειτνίασης” των δυο ομάδων. Η Ντόρτμουντ έχει θέματα με τον Πίτερ Μποζ, αφού το πολύ κακό δίμηνο Οκτωβρίου – Νοεμβρίου έχει φέρει την ομάδα μακριά από την κορυφή κι εκτός Τσάμπιονς Λιγκ. Φήμες λένε ότι ένα κακό αποτέλεσμα στο ντέρμπι μπορεί να τον φέρει εκτός ομάδας. Η Σάλκε τα πηγαίνει αρκετά καλά και το “στοίχημα” που λέγεται “Ντομίνικο Τεντέσκο” αποδίδει. Το άλλο ντέρμπι της ημέρας είναι το Γκλάντμπαχ – Μπάγερν. Ναι η Μπάγερν είναι η καλύτερη ομάδα, αλλά η Γκλάντμπαχ έχει βρει μια σταθερότητα και απειλεί τους πρωτοπόρους! Άλλωστε οι Βαυαροί έχουν μόλις 2 νίκες στα τελευταία 8 ματς με την Μπορούσια! Κατά τ’ άλλα, η Λειψία μετά την “διπλάρα” στο Μονακό υποδέχεται τη Βέρντερ που έκανε επιτέλους νίκη, η καλή εντός έδρας Φράιμπουργκ φιλοξενεί τη Μάιντζ, η Άιντραχτ παίζει με τη Λεβερκούζεν και η Βόλφσμπουργκ πάει στην Άουγκσμπουργκ.\nΣτην Ισπανία, αγώνα έχουν οι δυο ομάδες της Μαδρίτης. Η Ρεάλ υποδέχεται τη Μάλαγα του Μίτσελ (ακόμα) και η Ατλέτικο πάει στην έδρα Λεβάντε. “Πονηρό” ματς για τους “ροχιμπλάνκος” που είδαν τον Γκριζμάν να επιστρέφει στα γκολ με ανάποδο ψαλίδι επί της Ρόμα! Αλαβές – Εϊμπάρ και Μπέτις – Χιρόνα τ’ άλλα δυο παιχνίδια.\nΣτην Ιταλία, μόνο η Ίντερ έχει αγώνα απο τους θεωρητικά “μεγάλους”. Με νίκη μάλιστα επί της Κάλιαρι (εκτός έδρας) θα βρεθεί για λίγες ώρες στην πρώτη θέση. Η Σαμπντόρια μετά την σπουδαία νίκη επί της Γιουβέντους θα πάει στην Μπολόνια, η Κίεβο υποδέχεται την Σπαλ και η Σασουόλο τη Βερόνα.\nΚλείνουμε με Γαλλικό πρωτάθλημα. Σ’ ένα πρόγραμμα με έξι αγώνες χωρίς Παρί και χωρίς Μονακό. Κάποιοι μπορεί να το πουν “βαρετό”. Εγώ θα το χαρακτηρίσω άκρως ανταγωνιστικό! Ίσως το πιο ανταγωνιστικό πρόγραμμα των μεγάλων πρωταθλημάτων για το Σάββατο.Και στοιχηματικά να το δει κανείς, δεν υπάρχει σημείο κάτω από 2.10! Τι έχουμε όμως; Η Ρεν με νέο προπονητή υποδέχεται τη Ναντ του Ρανιέρι. Η Καέν που περνάει ντεφορμάρισμα φιλοξενεί την ποιοτική Μπορντό. Η Λιλ του Μπιέλσα που πάλι έχασε και απογοήτευσε πάει στην έδρα της “σκληρής” Μονπελιέ. Η Ντιζόν υποδέχεται την Τουλούζ, η Τρουά την Ανζέ και η Μετς την Αμιέν. Ειδικά τα δυο τελευταία θεωρούνται “εξάποντα” παραμονής αν και νωρίς.


Μουσική απο διαφημίσεις/εκπομπές (Radio & TV) - Σελίδα 382 - Mουσική - Insomnia.gr\nΣελίδα 382 από 625\nΔημοσ. 8 Δεκεμβρίου 2008\nΓεια σας παιδιά!Μήπως ξέρει κανείς τον τίτλο του κομματιού που έπαιζε στο τρέιλερ του mega για την ταινια underworld που παιχτηκε σημερα?\nΔημ. 19 χρ\n2 τραγουδάκια ψάχνω....Το πρώτο είναι στο τρέιλερ του ΑΝΤ1 για το Grey's Anatomy που έχει εναν κύβο και λέει εφημερεύει και μετα τις ώρες της σειράς...Συγκράτησα που λέει :Emergency....E-me-rge-ncy...Και το δεύτερο είναι στο τρέιλερ για το σημερινό επεισόδιο της σειράς...Όποιος το δει και το ξέρει ας βοηθήσει..Ευχαριστώ\nΜήπως ξέρει κάποιος ποιο είναι το τραγούδι από τη διαφήμιση για την κατάθλιψη με το Λαζόπουλο; Υπάρχει και εδώ η διαφήμιση: http://www.youtube.com/watch?v=ktJSv-yBpSk&feature=related\nΘέλω βοήθεια!!! ξέρετε ένα τραγούδι που το λέει μια γυναίκα (ξένο τραγούδι) με χοντρί φωνή και λέει: Please don't shout....... i like me, don't shout........ please don't shoot.\nέκανα ένα seasch και μου έβγαλε μια Billy Mayers αλλά δεν είναι αυτή, μάλλον αυτό που λέω είναι remix,\nΒοήθεια το ψάχνω πάνω απο 2 μήνες !!!\nοποιος μου βρει πως λεγεται το τραγουδι που παιζει κατα τη διαρκεια της εκπομπης του alter showbiz news στο backround θα τον παραδεχτς το ψαχνω πολυ καιρο τωρα\nΠαιδιά μήπως ξέρει κανείς πως λέγεται αυτό το τραγούδι που παίζει στην αρχή και το τέλος βραδινής εκπομπής του love radio?\nΈχω την εντύπωση οτι είναι YANNI. Θα το ψάξω κι άλλο.\nψαχνω καιρο αυτο το τραγουδι! το ξερει κανεις?\nΜια διαφήμιση με ένα μωρό σε άσπρο background, όπου παίζει από πίσω ένα κομμάτι και στο τέλος η κάμερα πέφτει στο χαμόγελο του μώρου...\nΔυστυχώς στίχους δεν θυμάμαι πολύ καλά, αλλά θυμάμαι ότι το κεντρικό μήνυμα του τραγουδιού ήταν ότι: Τίποτα δεν είναι ομορφότερο, από το χαμόγελο ενός μωρού Η τίποτα δεν είναι ομορφότερο από το χαμογελό σου...\nΣτο κομμάτι ακούγονται περισσότερο τα φωνητικά, και το λέει άντρας. Είναι σαν μπαλάντα, χαλαρό κομμάτι.\nΑν δεν με ξεγελάει η μνήμη μου... για πάνες ήταν η διαφήμιση.\nΞέρει καποιος να μου πει ποιο ειναι το κομματι που ακουγεται στη διαφημιση της σειρας "Το κλειδι του παραδείσου" αυτες τις μερες (07-10 Δεκεμβρίου). Το εχει και στο site του ΑΝΤ1 στο τρειλερ αλλα δε λεει τιτλό. Σας παρακαλω οποιος γνωριζει κατι ας μου πει! Ευχαριστω !\nΔε ξέρω αν έχω καταλάβει καλά, αλλά μήπως εννοείς αυτό?\nΤι να σου πω... Σε υπερευχαριστώ !!! Αυτό είναι !\nΨάχνω το τραγούδι που ακούγεται στο background του video που δίνω στο link\nείναι από μια σειρά του ΑΝΤ1.\nΕυχαριστώωωωω! Να'σαι καλα! Τελειο κομματι...\n-----Προστέθηκε 11/12/2008 στις 03 : 13 : 19-----\nΕυχαριστωωωω!!!Να'σαι καλα! Τελειο κομματι...


Το Αφηρημένο Blog: Σύντομες Ειδήσεις της Ημέρας 13.4.2017\n(upd) «Ψαλίδι» στις συντάξεις από το πρώτο ευρώ προσωπικής διαφοράς. Μειώσεις και στις πολύ χαμηλές συντάξεις εφόσον ο επανυπολογισμός βγάλει θετικές «προσωπικές διαφορές» περιλαμβάνει το βασικό σενάριο που επεξεργάζεται το υπουργείο Εργασίας, με στόχο την εξοικονόμηση 1% του ΑΕΠ από τη συνταξιοδοτική δαπάνη του 2019.\nΤο «μαχαίρι» αναμένεται να πέσει από το πρώτο ευρώ των διαφορών που θα προκύψουν μεταξύ της σύνταξης όπως καταβάλλεται και αυτής που θα προκύψει εάν υπολογιστεί με βάση τον νόμο Κατρούγκαλου. Η ηγεσία του υπουργείου Εργασίας, σε μια προσπάθεια να διασώσει τις κύριες συντάξεις από πολύ υψηλά ποσοστά περικοπών –της τάξης του 40%– σχεδιάζει την εφαρμογή ενός ανώτατου ορίου μειώσεων, το οποίο σύμφωνα με πληροφορίες θα κινηθεί πέριξ του 20% με 25%. kathimerini.gr\nΕξεταστική Επιτροπή στον χώρο της Υγείας: Η πρόταση των κομμάτων της συγκυβέρνησης, ΣΥΡΙΖΑ-ΑΝΕΛ, να συγκροτηθεί Εξεταστική Επιτροπή για την διερεύνηση σκανδάλων στον χώρο της Υγείας, κατά τα έτη 1997-2014 συγκέντρωσε χθες την απόλυτη πλειοψηφία των παρόντων της Ολομέλειας με 187 ψήφους υπέρ και 71 κατά. Η πρόταση της ΝΔ, να συγκροτηθεί Εξεταστική Επιτροπή για την διερεύνηση σκανδάλων στον χώρο της Υγείας, κατά τα έτη 1996 μέχρι σήμερα, δεν συγκέντρωσε την πλειοψηφία που προβλέπει ο Κανονισμός της Βουλής, καθώς ψηφίστηκε από 107 βουλευτές και καταψηφίστηκε από 151 βουλευτές (των ΣΥΡΙΖΑ-ΑΝΕΛ). Παρών ψήφισαν 21 βουλευτές. ΑΠΕ-ΜΠΕ\nBloomberg: Να σταματήσει η υποκρισία για το ελληνικό χρέος. Οι δανειστές πρέπει να αλλάξουν ρότα στο θέμα της ελάφρυνσης του ελληνικού χρέους, υποστηρίζει σε άρθρο γνώμης το πρακτορείο Bloomberg. Η δημοσιονομική πειθαρχία είναι απαραίτητη, αλλά δεν πρέπει να είναι τόσο σκληρή που να καταντά αυτοκαταστροφική. Η άμεση μείωση του χρέους θα ήταν η πιο άμεση και ξεκάθαρη επιλογή, σημειώνει το πρακτορείο.\nΤη «μητέρα όλων των βομβών» έριξαν οι ΗΠΑ στο Αφγανιστάν. Μια GBU-43, που θεωρείται η «μητέρα όλων των βομβών», έριξαν οι αμερικανικές δυνάμεις στο Αφγανιστάν την Μεγάλη Πέμπτη, με στόχο σήραγγες του Ισλαμικού Κράτους. Σύμφωνα με τον εκπρόσωπο του Πενταγώνου, είναι η πρώτη φορά που τέτοιου είδους βόμβα χρησιμοποιείται σε μάχη και όχι σε δοκιμή. H συγκεκριμένη βόμβα δοκιμάστηκε για πρώτη φορά το 2003 σε στρατιωτική βάση στη Φλόριντα και όταν κατασκευάστηκε θεωρούνταν το πλέον ισχυρό μη πυρηνικό όπλο. Ωστόσο, η Ρωσία το 2007 δοκίμασε για πρώτη φορά την ATBIP, η οποία θεωρείται τέσσερις φορές ισχυρότερη και έλαβε το προσωνύμιο «ο πατέρας όλων των βομβών». kathimerini.gr\nΤουρκικές έρευνες στην κυπριακή ΑΟΖ. Σεισμικές έρευνες στην Ανατολική Μεσόγειο με το πλοίο «Ορούτς Ρέις» ανακοίνωσε η Aγκυρα, λίγες ημέρες αφότου έγινε γνωστό ότι αρχίζουν στην κυπριακή ΑΟΖ ανάλογες διαδικασίες. «Με το “Μπαρμπαρός Χαϊρετίν” στη Μαύρη Θάλασσα και το “Ορούτς Ρέις” στη Μεσόγειο αυτό τον μήνα, θα διεξάγουμε συνεχείς δισδιάστατες και τρισδιάστατες σεισμικές έρευνες στις δύο θάλασσές μας», ανακοίνωσε ο υπουργός Ενέργειας της Τουρκίας Μπεράτ Αλμπαϊράκ. kathimerini.gr\nΤουρκία: Μετ’ εμποδίων η εκστρατεία του «όχι». Σοβαρές αμφιβολίες για το αδιάβλητο του επικείμενου δημοψηφίσματος στην Τουρκία για τη συνταγματική αναθεώρηση εκφράζει ο επικεφαλής της αποστολής των παρατηρητών του ΟΑΣΕ στην Τουρκία Μίχαελ Λινκ. Όπως είπε σε συνέντευξή του προς τη Γερμανική Ραδιοφωνία Deutschlandfunk: «Αυτό που είναι προβληματικό είναι για παράδειγμα το γεγονός ότι οι υποστηρικτές του 'όχι' αντιμετώπισαν τις τελευταίες εβδομάδες προβλήματα όταν ήθελαν να πραγματοποιήσουν δημόσιες συγκεντρώσεις. Ή έζησαν συχνά τις επεμβάσεις της αστυνομίας. Επίσης υπήρξαν βίαια επεισόδια και προσπάθειες εκφοβισμού αλλά και μια μονομερής κάλυψη εκ μέρους των ΜΜΕ. Όλα αυτά έχουν καταγραφεί στο πλαίσιο της αποστολής μας». Deutsche Welle\nΑσαντ: «Κατασκευασμένη» η επίθεση με χημικά. Ο πρόεδρος Μπασάρ αλ-Άσαντ υποστήριξε πως η χημική επίθεση που φέρεται ότι πραγματοποιήθηκε σε πόλη της Συρίας που ελέγχεται από τους αντάρτες είναι εντελώς κατασκευασμένη και χρησίμευσε ως «πρόσχημα» για τα αμερικανικά πλήγματα. kathimerini.gr\nΜε κατάσχεση απειλείται η περιουσία του ελληνικού Δημοσίου στις ΗΠΑ, εξαιτίας του «προστίμου» 40 εκατ. ευρώ που επιδίκασε αμερικανικό δικαστήριο εις βάρος της χώρας, για την υπόθεση του C4I. Σύμφωνα με πληροφορίες, οι δικαστικές αρχές των ΗΠΑ επικύρωσαν πρόσφατα παλαιότερη καταδίκη της Ελλάδας από το διαιτητικό δικαστήριο του Διεθνούς Εμπορικού Επιμελητηρίου (International Chamber of Commerce - ICC) και κατέστησαν άμεσα απαιτητό το ποσό των 40 εκατ. ευρώ. Η υπόθεση αφορά την προσφυγή της αμερικανικής εταιρείας SAIC κατά του υπουργείου Δημόσιας Τάξης για την εγκατάσταση του συστήματος ασφαλείας των Ολυμπιακών Αγώνων του 2004, γνωστό ως C4I. kathimerini.gr\nO Mητροπολίτης Σεραφείμ καλεί τον Ερντογάν να βαπτιστεί Χριστιανός με ανάδοχο τον Πούτιν! Να απαρνηθεί το «δαιμονιώδες Ισλάμ» και να βαπτισθεί χριστιανός – με ανάδοχο τον Βλάντιμιρ Πούτιν - καλεί τον πρόεδρο της Τουρκίας Ταγίπ Ερντογάν ο Μητροπολίτης Πειραιώς Σεραφείμ με 37σελιδη επιστολή που αποκάλυψε ο ιστότοπος romfea.gr. «Σᾶς προτείνουμε μάλιστα, Ἐξοχώτατε, νά ζητήσετε ἀπό τόν σημερινό σύμμαχό Σας καί Πρόεδρο τῆς Ρωσίας κ. Βλαντιμίρ Πούτιν νά γίνει ἀνάδοχος Σας καί ἡ βάπτισή Σας νά πραγματοποιηθεῖ στό ἱστορικό Φανάρι ἀπό τόν Παναγιώτατο Οἰκουμενικό Πατριάρχη κ.κ. Βαρθολομαῖο» αναφέρει χαρακτηριστικά.\nΟ Σύλλογος Ελλήνων Αρχαιολόγων τάσσεται κατά της εγκατάστασης ανεμογεννητριών στη Λακωνική Μάνη. «Συντασσόμαστε με τη θέση των συναδέλφων της Εφορείας Αρχαιοτήτων Λακωνίας σύμφωνα με την οποία “τα ανωτέρω αιολικά πάρκα συνιστούν επέμβαση μείζονος σημασίας από την οποία θα επέλθει ανεπανόρθωτη βλάβη τόσο στα διάσπαρτα στην περιοχή μνημεία, τα οποία χρονολογούνται από τους προϊστορικούς έως και τους νεώτερους χρόνους όσο και στο άμεσο περιβάλλον τους..."» αναφέρει μεταξύ άλλων το ψήφισμα. kathimerini.gr\nΟλοκληρώθηκε η πώληση της Μίλαν στους Κινέζους. Σε κινεζικά χέρια περνά και επίσημα από σήμερα η Μίλαν, καθώς η εταιρεία Fininvest, συμφερόντων του πρώην πρωθυπουργού της Ιταλίας, Σίλβιο Μπερλουσκόνι, ανακοίνωσε την ολοκλήρωση της συμφωνίας με την κοινοπραξία Rossoneri Sport Investment Lux. Μετά από αρκετές παλινωδίες και προβλήματα, τα οποία οδήγησαν στην αντικατάσταση του αρχικού επενδυτικού σχήματος με άλλο, επίσης κινεζικών συμφερόντων, αλλά με έδρα το Λουξεμβούργο, η ύψους 740 εκατ. ευρώ συμφωνία ολοκληρώθηκε και οι «ροσονέρι» ακολουθούν το... παράδειγμα της συμπολίτισσάς τους Ιντερ, η οποία από πέρυσι έχει περάσει στα χέρια του κινεζικού κολοσσού Suning Commerce Group. ΑΠΕ-ΜΠΕ\nΑδειάζουν τα αστικά κέντρα για το Πάσχα. Με κάθε μέσο εγκαταλείπουν οι εκδρομείς του Πάσχα τα αστικά κέντρα έχοντας, όπως όλα δείχνουν, σύμμαχό τους τον καλό καιρό. Επί ποδός η Τροχαία. Αυξημένη κίνηση στα λιμάνια του Πειραιά, της Ραφήνας και του Λαυρίου, αλλά και στο «Ελ. Βενιζέλος». Επιπλέον δρομολόγια ΚΤΕΛ και τρένων για τη διευκόλυνση της μετακίνησης των εκδρομέων.


Λύση του 1ου Προβλήματος (δυσκολία: μέτρια) - Νουαζέτα με φουντούκι και καραμέλα\nΛύση του 1ου Προβλήματος (δυσκολία: μέτρια)\n31 Μαρτίου 2016 / 2 Comments\nΤο πρόβλημα του εκτελεστή είναι προφανές: Έχει αρκετές ♥ στο χέρι του, οι οποίες δεν μπορούν να εξαφανιστούν, άρα κάτι πρέπει να γίνει!\nΌταν εκτελούμε συμβόλαιο με ατού, ξεκινάμε εντοπίζοντας τις χανόμενες του χεριού με τα πολλά ατού. Έτσι ο Νότος, χάνει τον ♥Α και… του λείπει ο ♥J (και το ♥9), άρα από τις 3 μεγάλες ♥ του, οι 2 είναι χανόμενες.\nΤο να ξεσκαρτάρει το ♥2 στα ♦ δεν αποτελεί λύση, αφού οι χανόμενες παραμένουν.\nΤο να ρισκάρει το συμβόλαιό του στην εμπάς του ♣Κ στην αντάμ, πάλι δεν είναι σωστό.\nΑφού θα μπει μέσα όποτε ο ♣Κ είναι στην Δύση (που είναι το πιθανότερο αφού στο σλεμ δεν έχει λόγο κάποιος να κάνει αντάμ από έναν πολύτιμο Κ)!\nΤι μας λένε οι πιθανότητες τώρα (όχι αυτές του σχολείου…οι «κατά προσέγγιση» πιθανότητες που μαθαίνουμε να χειριζόμαστε διαισθητικά όταν εκτελούμε στο μπριτζ):\nΌταν μας λείπουν 6 φύλλα, οι 2 πιθανότερες κατανομές στους αντιπάλους είναι:\nΑ) 4-2 με πιθανότητα περίπου 48,5% & Β) 3-3 με πιθανότητα περίπου 35,5%\nΆρα τις μισές φορές οι ♥ θα είναι 4-2 στους αντιπάλους.\nΌταν μας λείπουν 5 φύλλα (αυτό αφορά τα ατού μας), οι 2 πιθανότερες κατανομές στους αντιπάλους είναι:\nΑ) 3-2 με πιθανότητα περίπου 68% & Β) 4-1 με πιθανότητα περίπου 28%.\nΣυμπέρασμα: Τα ατού συνήθως είναι 3-2 όταν έχουμε 8φυλλο φιτ.\nΗ λύση είναι απλή – πρέπει να παίξουμε νωρίς τις ♥!\n– Αν είναι 3-3, τότε με ένα κόψιμο στον μορ θα μαιτράρουμε το χέρι μας.\n– Αν είναι 4-2 (πιθανότερο), τότε με 2 κοψίματα στον μορ θα μαιτράρουμε το χέρι\nμας, αρκεί να μην είναι 4-1 τα ατού με 4 ατού & ♥ κούπες στην Ανατολή.\n– Αν είναι 4-2 με τον ♥ Α στην Ανατολή, με ένα κόψιμο θα μαιτράρουμε το χέρι μας.\nΆρα, το μόνο που πρέπει να προσέξουμε, είναι να κόψουμε την 1η ♥ με το ♠10 και όχι με το λιμό…\nΑυτό δεν πρόσεξαν πολλοί που αναφέρθηκαν στο cross ruff…ότι δεν «αντέχουμε» να κόψουμε την 1η κουπίτσα με λιμό στον μορ διότι στο 4-2 (πολύ πιθανό), η Ανατολή θα μας πανωκόψει!\nΣειρά των κινήσεων:\n1. Κερδίζουμε τον ♣Α\n2. Παίζουμε ♥ στην ♥Q (χάνει από τον ♥Α)\n3. Κόβουμε το ♣9 που θα επιστρέψει η Δύση\n4. Τραβάμε τον ♥Κ (όλοι ακολουθούν…τώρα είμαστε σε καλό δρόμο!)\n5. Παίζουμε το ♥2 και… αν δεν ακολουθήσει η Δύση το κόβουμε με λιμό – ενώ αν ακολουθήσει η Δύση κόβουμε με το ♠10.\n6. Αν πέσουν οι ♥ 3-3 τραβάμε τα ατού και κάνουμε claim.\n7. Αν δεν ακολουθήσει η Ανατολή, ανεβαίνουμε στο χέρι μας με τον ♦Α και παίζουμε 4ο γύρο ♥ κόβοντας με την ♠Q.\n8. Τώρα ελπίζουμε να μην πέσουμε στην περίπτωση του 4-1 τα ατού.\n9. Τραβάμε τα ατού παίζοντας το λιμό του μορ στο χέρι μας… και κάνουμε claim το σλεμάκι μας!\nΑν θέλετε να πειραματιστείτε στην εκτέλεση, μπορείτε να παίξετε τη διανομή κάνοντας κλικ εδώ.\nΗ νικήτρια της εβδομάδας, είναι η Νικολέττα Τριανταφυλλοπούλου!\nΤην περιμένω σε οποιοδήποτε μάθημα ή σεμινάριο της επιλογής της καθώς και τους μελλοντικούς νικητές των επόμενων προβλημάτων.\nΗ αγαπημένη μου Ελένη Κονταργύρη πιθανόν να σας τρόμαξε νωρίς νωρίς με την ανάλυση & τις μπριτζιστικές εκφράσεις που μερικοί δεν έχουν συνηθίσει, αλλά καλό είναι οι νεότεροι να μαθαίνουν τις εκφράσεις των παλαιότερων!\nΕπίσης ο παλιός μαθητής Γιάννης Χρονίου (που τώρα έχει ανέβει πιά πολλές κατηγορίες… και δεν είναι μαθητής αλλά παίκτης στην όπεν), σκέφτηκε την ιδέα του πλάνου αλλά ξέχασε να αναφέρει ότι πρέπει να κόψουμε με μεγάλο ατού στον μορ.\nΣε συμβόλαια σλεμ, έχει μεγάλη σημασία το «timing» (δηλαδή να παίζουμε τα φύλλα με τη σωστή σειρα) και η «λεπτομέρεια»… να προσέχουμε με ποιο φύλλο θα κόψουμε ή θα μετακινηθούμε από το ένα χέρι στο άλλο (ασανσέρ).\nΚαλό θα είναι, να στέλνετε τις λύσεις στο mail για να μην βλέπουν οι υπόλοιποι που σκέφτονται!\nδιανομή της εβδομάδαςλύσηΜπριτζ


Τα αποτελέσματα της 24ωρης γραμμής ψυχολογικής υποστήριξης της ΕΛ.ΑΣ. – Παραπολιτικά Αργολίδα\nΕκδήλωση με θέμα τη σημασία και τα αποτελέσματα της 24ωρης ψυχολογικής υποστήριξης, συμβουλευτικής και ενημέρωσης, πραγματοποιήθηκε σήμερα στην αίθουσα Παύλος Μπακογιάννης του Αρχηγείου Ελληνικής Αστυνομίας.\nΑκολούθησε η παρουσίαση της θεματικής ενότητας από τον Διευθυντή ΕΣΥ, Ψυχίατρο, Επιστημονικά και Διοικητικά υπεύθυνο του ΚΚΨΥ Παγκρατίου και του Γ.Ν.Α. «Ευαγγελισμός»,Dr. Γεώργιο Παπαγεωργίου, το Διευθυντή της Διεύθυνσης Υγειονομικού της Ελληνικής Αστυνομίας, Υποστράτηγο (ΥΓ) Ηλία Μαλεβίτη και τον επιστημονικά υπεύθυνο της 24ωρης γραμμής ψυχολογικής υποστήριξης, συμβουλευτικής και ενημέρωσης, Αστυνομικό Διευθυντή (Υ.Γ.) Εμμανουήλ Κουφάκη.\nΠολιτική Ιανουάριος 6, 2019


ksn Μετά από τρεις μήνες ο Παναθηναϊκός κατάφερε να πάρει διπλό - Kefalonia Sports News\nHome / superleague / Μετά από τρεις μήνες ο Παναθηναϊκός κατάφερε να πάρει διπλό\nΜετά από τρεις μήνες ο Παναθηναϊκός κατάφερε να πάρει διπλό\nkefaloniasports 2:01:00 π.μ. superleague\nΟ Παναθηναϊκός είχε καλύτερη κυκλοφορία της μπάλας και απείλησε δύο φορές στο πρώτο 20λεπτο. Πρωταγωνιστής των «πρασίνων» και στις δύο φάσεις ο Μπεργκ, ο οποίος δέχτηκε ισάριθμες ασίστ από τον Βιγιαφάνιες στο 16΄ και 19΄, αλλά δεν κατάφερε να βρει το δρόμο προς τα δίχτυα. Στην πρώτη φάση νικήθηκε από τον Γκορμπούνοφ και στη δεύτερη πλάσαρε άουτ στο τετ-α-τετ που είχε με τον γκολκίπερ των γηπεδούχων.\nΗ «απάντηση» του Ατρόμητου ήρθε στο 20΄ με τον Παπαδόπουλο να βγαίνει απέναντι από τον Βλαχοδήμο, με τον τελευταίο να πέφτει σωτήρια και να απομακρύνει.\nΣτο 36΄ η ομάδα του Μαρίνου Ουζουνίδη απείλησε ξανά με τον Εμποκού που πήρε τη μπάλα από το λάθος του Λαζαρίδη προχώρησε λίγο και με συρτό σουτ την έστειλε δίπλα από το δοκάρι του Γκορμπούνοφ. Η ανωτερότητα της ομάδας του Μαρίνου Ουζουνίδη απέφερε αποτέλεσμα στην εκπνοή του πρώτου μέρους. Από την εξαιρετική ασίστ του Ιμπάρμπο, ο Μάρκους Μπεργκ με διπλή προσπάθεια έστειλε τη μπάλα στα δίχτυα κι «έγραψε» το 1-0 για τον Παναθηναϊκό.\nΔύο σουτ από τους Ιμπάρμπο και Μπέργκ, στο 58΄ και 71΄ που δεν βρήκαν στόχο είχε να επιδείξει στο δεύτερο 45λεπτο ο Παναθηναϊκός, σε αντίθεση με τους γηπεδούχους που δεν απείλησαν ούτε μία φορά την εστία του Βλαχοδήμου.\nΑτρόμητος – Παναθηναϊκός 0-1 (Novasports 1)\nΓκολ: 45' Μπεργκ\nΚίτρινες κάρτες: Φυτανίδης - Ζέκα, Ιμπάρμπο, Εμποκού, Ρέις\nΑτρόμητος (Γιώργος Κορακάκης): Γκορμπούνοφ, Λαζαρίδης, Φυτανίδης, Μπίτολο, Μπρίτο (63' Στόιτσεφ), Ούμπιδες, Μπάγκα (74' Κεϊτά), Λημνιός, Κοντοές, Τόνσο, Λε Ταλέκ (15' Παπαδόπουλος).\nΠαναθηναϊκός (Μαρίνος Ουζουνίδης): Οδ. Βλαχοδήμος, Κουτρουμπής, Μολέδο, Κουλιμπαλί, Χουχούμης, Ζέκα, Λουντ, Βιγιαφάνιες (89' Βλαχοδήμος), Ιμπάρμπο (80' Ρέις), Εμποκού (70' Μπουμάλ), Μπεργκ.